tripathysagar/odia_wiki huggingface dataset:
ବୈଶାଖ ସଂକ୍ରାନ୍ତି  (ସୂର୍ଯ୍ୟଙ୍କର ମେଷ ରାଶିକୁ ସଂକ୍ରମଣ ଦିନ) ବା ପଣା ସଂକ୍ରାନ୍ତିଠାରୁ ସୌରମାନ ବର୍ଷର ପ୍ରଥମ ଗଣନା ଆରମ୍ଭ ହୁଏ  । ଏହା ସୌର ବୈଶାଖର ପ୍ରଥମ ଦିବସ । ଏହିଦିନଠାରୁ ନୂତନ ଶକାବ୍ଦ ଗଣନାର ଆରମ୍ଭ ହୁଏ । ଓଡ଼ିଆ ନବବର୍ଷର ଆରମ୍ଭ ପ୍ରଣାଳୀ ବିଜ୍ଞାନ ସମ୍ମତ ଓ ଯୁକ୍ତିଯୁକ୍ତ ଏହାର ଗଣନା ନିରୟଣ ସୂର୍ଯ୍ୟ ମେଷରାଶିରେ ପ୍ରବେଶ କରିବାଠାରୁ ହୋଇଥାଏ । ଏହି ପଦ୍ଧତି ଓଡ଼ିଶାର ପ୍ରଥମ ଜ୍ୟୋତିର୍ବିଜ୍ଞାନୀ ଶତାନନ୍ଦାଚାର୍ଯ୍ୟଙ୍କଠାରୁ ଚଳିଆସୁଥିବାର ଅନୁମାନ କରାଯାଏ । ଓଡ଼ିଆ ନବବର୍ଷ ଗଣନା ପ୍ରଣାଳି ପୃଥିବୀର ପାଞ୍ଚପ୍ରକାର ଗତି ଅଛି ସେଥି ମଧ୍ୟରୁ ୩ଟି ପ୍ରତ୍ୟକ୍ଷ ଓ ୨ଟି ପରୋକ୍ଷ । ୩ଟି ପ୍ରତ୍ୟକ୍ଷ ଗତି ମଧ୍ୟରୁ ଦୋଳନ ଗତି ଅନ୍ୟତମ । ଏହି ଦୋଳନଗତି ଥରେ ସମ୍ପୂର୍ଣ୍ଣ ହେବାକୁ ପ୍ରାୟ ୨୬ହଜାର ବର୍ଷ ଲାଗିଥାଏ । ଏହି ଗତି ବର୍ତ୍ତମାନ ପଶ୍ଚାତକ୍ରମରେ ମୀନ ଆଡ଼କୁ ୨୪ଡିଗ୍ରୀ ଘୁଞ୍ଚି ଆସିଲାଣି । ଏହି କ୍ରମରେ ଏହା ୩୬୦ଡିଗ୍ରୀ ପର୍ଯ୍ୟନ୍ତ ଗତି କରିବ । ଏହା ସମସ୍ତ ପ୍ରାଚ୍ୟ ଓ ପାଶ୍ଚାତ୍ୟ ସିଦ୍ଧାନ୍ତିମାନଙ୍କ ମତ; ମାତ୍ର ଓଡ଼ିଶାର ମହାନ ବିତତ୍ତ୍ୱବିତ୍ ପଠାଣି ସାମନ୍ତଙ୍କ ମତ ଅନୁଯାୟୀ ଏହି ଗତି ଆଗକୁ ୨୭ଡିଗ୍ରୀ ଓ ପଛକୁ ୨୭ଡିଗ୍ରୀ ଗତି କରିବ । ଏହିପରି ଏହା କେବଳ ୫୪ଡିଗ୍ରୀ ଭିତରେ ହିଁ ଗତି କରିପାରିବ । ଏହି ଗତି ଫଳରେ ଗ୍ରହ ନକ୍ଷତ୍ରଙ୍କ ଦ୍ରାଘିମାରେ ପରିବର୍ତ୍ତନ ଆସେ । ଏହାକୁ ନିରୟଣ ପଦ୍ଧତି କୁହାଯାଏ । ଭାରତୀୟ ଜ୍ୟୋତିର୍ବିଦମାନେ ନିରୟଣ ମତବାଦର ସପକ୍ଷରେ । ଏହି ମତ ଅନୁଯାୟୀ ସ୍ପଷ୍ଟ ସୂର୍ଯ୍ୟ ମେଷ ବିନ୍ଦୁରେ ପ୍ରତ୍ୟେକ ବର୍ଷ ପ୍ରାୟ ଅପ୍ରେଲ ୧୪/୧୫ ତାରିଖରେ ପ୍ରବେଶ କରନ୍ତି । ଏହିଠାରୁ ହିଁ ଓଡ଼ିଆ ନବବର୍ଷର ଆରମ୍ଭ ହୋଇଥାଏ । ଓଡ଼ିଆ ପଞ୍ଜିକାରେ ଏହି ଦିବସକୁ ମହାବିଷୁବ ସଂକ୍ରାନ୍ତି ଭାବେ ଉଲ୍ଲେଖ କରାଯାଇଥାଏ । ମାତ୍ର ତାହା ଠିକ ନୁହେଁ କାରଣ ଏହିଦିନ ସୂର୍ଯ୍ୟ ବିଷୁବବୃତ୍ତର ପ୍ରାୟ ୯ଡିଗ୍ରୀ ଉତ୍ତରକୁ ଘୁଞ୍ଚି ଆସିଥାନ୍ତି । ହିନ୍ଦୁ ନବବର୍ଷ ହିନ୍ଦୁ ନବବର୍ଷର ଆରମ୍ଭ ଚୈତ୍ର ଶୁକ୍ଳ ପ୍ରତିପଦାରୁ ହିଁ ହୋଇଥାଏ । ଏହା ପଛରେ ରହସ୍ୟଟି ହେଉଛି ପୃଥିବୀ ସୃଷ୍ଟି ଆରମ୍ଭରେ ସାୟନ ଓ ନିରୟଣ ସୂର୍ଯ୍ୟ ଏକ ବିନ୍ଦୁରେ ଅବସ୍ଥାନ କରୁଥିଲେ । ମାତ୍ର ବର୍ତ୍ତମାନ ସମୟକୁ ଉକ୍ତ ବିନ୍ଦୁ ମୀନଆଡ଼କୁ ୨୪ଡିଗ୍ରୀ ପଶ୍ଚାତ୍କ୍ରମରେ ଘୁଞ୍ଚି ଆସିଛି, ତେଣୁ ଉକ୍ତ ଦିବସରେ ରବିଙ୍କ ସ୍ଥିତି ଆଉ ସେ ବିନ୍ଦୁରେ ରହିପାରୁନାହିଁ । ଅତଏବ ପୂର୍ବବର୍ଷ ଭଳି ରବିସ୍ଫୁଟ ଦିବସରେ ସମାନ ଆସୁନାହିଁ ।
ପୌଷ ମାସର ପ୍ରଥମ ଦିନ ଧନୁ ସଂକ୍ରାନ୍ତି ଭାବେ ପାଳନ କରାଯାଏ । ଏହା ପ୍ରାୟତଃ ଡିସେମ୍ବର ୧୪ ବା ୧୫ ତାରିଖରେ ପଡ଼େ । ଏହି ଦିବସଠାରୁ ପୁରୀ ଶ୍ରୀମନ୍ଦିରରେ ଶ୍ରୀଜଗନ୍ନାଥଙ୍କ ପହିଲି ଭୋଗ ଆରମ୍ଭ ହୋଇ ଉତ୍ତରାୟଣ ସଂକ୍ରାନ୍ତି ବା ମକର ସଂକ୍ରାନ୍ତି  (ପ୍ରାୟତଃ ଜାନୁଆରୀ ୧୪ତାରିଖ) ପର୍ଯ୍ୟନ୍ତ ଚାଲିଥାଏ  । ପ୍ରଭାତୀ କୀର୍ତ୍ତନ ବନ୍ଦ ରହେ ପୌଷ ମାସର ପବିତ୍ରତା ଯୋଗୁଁ ପୁଷ୍ୟାଭିଷେକ ଅନୁଷ୍ଠିତ ହୁଏ । ଏହି ସଂକ୍ରାନ୍ତିର ସ୍ୱରୂପ ବର୍ଣ୍ଣନା କରି ପଞ୍ଜିକାକାର କହନ୍ତି ଏ ସଂକ୍ରାନ୍ତିର ନାମ ମହୋଦରୀ । ଏ ମାସର ସଂକ୍ରାନ୍ତି ପୁରୁଷ ପଶୁ ଜାତି, ପୌଢା ବୟସ, ରକ୍ତବସ୍ତ୍ର ପରିଧାନ କରି ଗୋରଚନା ଲେପନ ଓ ବେଲପତ୍ର ଭୂଷିତ ହୋଇ ଦୁର୍ମୁଖାବସ୍ଥାରେ ସୀସା ଆସି, ପୂର୍ବ ଦିଗକୁ ଦୃଷ୍ଟି ଦେଇ ଦକ୍ଷିଣ ଦିଗକୁ ଗମନ କରିବେ । ପୁଷ ମାସରେ ଧାନ ଅମଳ ପରେ  'ଉଖୁଡା' ବା  'ମୁଆଁ' ର ପ୍ରସ୍ତୁତି ଓଡ଼ିଆ ଚଳଣିର ଏକ ବିଶେଷତ୍ୱ । ଧନୁ ସଂକ୍ରାନ୍ତିର ପ୍ରସିଦ୍ଧି ମୁଆଁ ଭୋଗ ପାଇଁ । ଧନୁ ସଂକ୍ରାନ୍ତି ଦିନ ମୁଆଁକୁ ଠାକୁରଙ୍କ ପାଖରେ ଭୋଗ ଲଗାଯାଏ ।
ଚାରଣ ରାମଦାସ  (ମୃତ୍ୟୁ: ୨୪ ମଇ ୨୦୨୧) ଜଣେ ଓଡ଼ିଆ ପ୍ରବାଚକ ଥିଲେ  । ସେ ହିନ୍ଦୁ ଧର୍ମୀୟ ବିଶେଷ କରି ଜଗନ୍ନାଥ ସଂସ୍କୃତି ବିଷୟବସ୍ତୁକୁ ପ୍ରବଚନ ମାଧ୍ୟମରେ ପରିବେଷଣ କରୁଥିଲେ । ତାଙ୍କ ପ୍ରସ୍ତୁତ ଗୀତା ମହିମା, ରାମାୟଣ, ଶିବ ମହିମା, ମା ' ତାରିଣୀ କଥାମୃତ, ଶ୍ରୀମଦ୍ଭଗବତ ଗୀତା, ଏ ତ କଳିକାଳ, ତ୍ରିନାଥ ମେଳା ବିଷୟଗୁଡ଼ିକର ସିଡି ଡିଭିଡି ଆକାରରେ ଉପଲବ୍ଧ ହେଉଛି । ସେ ଟିଭିରେ ପ୍ରସାରିତ ରଥଯାତ୍ରାର ସିଧାପ୍ରସାରଣ ଧାରାବିବରଣୀ ପ୍ରଦାନ କରୁଥିଲେ । ବିଭିନ୍ନ ସମୟରେ ଟିଭି କାର୍ଯ୍ୟକ୍ରମମାନଙ୍କରେ ମଧ୍ୟ ସେ ପ୍ରବଚନ ପରିବେଷଣ କରୁଥିଲେ । ବିବାଦ ୨୦୨୧ ମସିହାର ଅପ୍ରେଲ ମାସରେ ଚାରଣ ରାମଦାସ ତାଙ୍କର ଏକ ଭିଡିଓରେ ଭଗବାନ ବିଷ୍ଣୁଙ୍କ ସମ୍ପର୍କରେ କଥିତ ରୂପେ ଅଶାଳୀନ ଶବ୍ଦ ବ୍ୟବହାର କରିଥିବା ଅଭିଯୋଗ ହୋଇଥିଲା । ଏହାକୁ ନେଇ ବୈଦିକ ବ୍ରାହ୍ମଣ ପରିଷଦ  (ବିବିପି) ଏପ୍ରିଲ୍‌ ୨୬ ତାରିଖରେ ପୁରୀ ଜଗନ୍ନାଥ ମନ୍ଦିରର ସିଂହଦ୍ୱାରରେ ବିରୋଧ ପ୍ରଦର୍ଶନ କରିବେ ବୋଲି ଚେତାବନୀ ଦେଇଥିଲେ  । ଏତଦ ବ୍ୟତୀତ କିଛି ସ୍ଥାନରେ ତାଙ୍କ ବିରୁଦ୍ଧରେ ଥାନାରେ ଏତଲା ଦିଆଯାଇଥିଲା । ବ୍ୟକ୍ତିଗତ ଜୀବନ ରାମଦାସ, ପୁରୀର ଚନ୍ଦନପୁର ଥାନା ଅନ୍ତର୍ଗତ ଢୋଲବିରଞ୍ଚିଦାସପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କଙ୍କ ପତ୍ନୀ ସୁଜାତା ବେହେରା ଜଣେ ଉଦ୍ଭିଦ ବିଜ୍ଞାନର ଅଧ୍ୟାପିକା । ତାଙ୍କ ପୁତ୍ର କୃଷ୍ଣ ଦୈପାୟନ ଓ କନ୍ୟା ତତ୍ତ୍ୱମାସୀ ଉଭୟ ଅଧ୍ୟୟନରତ । ମୃତ୍ୟୁ କରୋନାଭୂତାଣୁ ରୋଗରେ ପୀଡ଼ିତ ହୋଇ ଚାରଣ ରାମଦାସ ୨୦୨୧ ମସିହାର ମଇ ୨୪ ତାରିଖରେ ମୃତ୍ୟୁବରଣ କରିଥିଲେ । କୋଭିଡ୍୧୯ରେ ଆକ୍ରାନ୍ତ ହେବାପରେ ସେ ଭୁବନେଶ୍ୱରର ଏକ ଘରୋଇ ହସପିଟାଲରେ ଚିକିତ୍ସିତ ହୋଇ ଘରକୁ ଫେରିଥିଲେ । ପୁଣି ମଇ ମାସ ୨୦ତାରିଖରେ ତାଙ୍କ ସ୍ୱାସ୍ଥବସ୍ଥା ଖରାପ ହେବାରୁ ସେ ପୁରୀ ଆଇ.ଡି.ଏଚ୍‌. କୋଭିଡ ହସପିଟାଲରେ ଚିକିତ୍ସିତ ହେଉଥିଲେ । ତାଙ୍କ ଫୁସଫୁସ୍‌ ପ୍ରଭାବିତ ହୋଇଥିଲା ଓ ସେ ଶ୍ୱାସକ୍ରିୟା ଜନିତ ଅସୁବିଧା ଅନୁଭବ କରୁଥିଲେ । ୨୪ ତାରିଖ ରାତି ପାଖାପାଖି ୧୦ଟା ବେଳେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୬୧ ବର୍ଷ ବୟସ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୬୧ ବର୍ଷ ବୟସ ହୋଇଥିଲା ।
ମେଘାଳି ମାଳବିକା ସ୍ୱାଇଁ ଗୁଗୁଲ ଗାର୍ଲ ଭାବେ ପରିଚିତ ଓଡ଼ିଶାର ଜଣେ ଶିଶୁ ପ୍ରତିଭା ଅଟନ୍ତି । ଅସାଧାରଣ ସ୍ମୃତିଶକ୍ତିଧାରିଣୀ ମେଘାଳି ୨୦୧୭ ମସିହାରେ ଇଣ୍ଡିଆ ବୁକ ଅଫ ରେକର୍ଡ଼ସରେ ସ୍ଥାନ ପାଇଥିଲେ । ମେଘାଳି ମାଳବିକା ସ୍ୱାଇଁ ବିଶ୍ୱ ଆଟଲାସ ଉପରେ ନଜର ପକାଇବା ମାତ୍ରେ ଦେଶର ନାମ, ତାର ରାଜଧାନୀ, ପାହାଡ଼ ଏବଂ ସମୁଦ୍ରର ନାମ ଅନାୟସରେ କହିପାରନ୍ତି । ସବୁ ଦେଶର ପ୍ରଚଳିତ ମୁଦ୍ରା ଓ ଅର୍ଥନୀତି ବିଷୟରେ ନିର୍ଭୁଲ ଭାବରେ କହି ୨୦୧୭ ମସିହା ଜାନୁଆରୀରେ ଇଣ୍ଡିଆ ବୁକ ଅଫ ରେକର୍ଡ଼ସରେ ନିଜ ନାମ ସ୍ଥାନିତ କରାଇବାର ଗୌରବ ହାସଲ କରିଥିଲେ । ବାଲ୍ୟ ଜୀବନ, ଶିକ୍ଷା ଓ ପ୍ରତିଭା ପରିଚୟ ମେଘାଳି ଭୁବନେଶ୍ୱରର ନୟାପଲ୍ଲୀଠାରେ ରହନ୍ତି । ସେ ସ୍ଥାନୀୟ ଡିଏଭି ସ୍କୁଲରେ ଷ୍ଟାଣ୍ଡାର୍ଡ ୧ରେ ପଢ଼ନ୍ତି । ତାଙ୍କ ବାପା ପ୍ରଫୁଲ୍ଲ କୁମାର ସ୍ୱାଇଁ ଗଞ୍ଜାମ ଛତ୍ରପୁରରେ ଉପ ଜିଲ୍ଲାପାଳ ଭାବେ କାର୍ଯ୍ୟକରନ୍ତି । ମେଘାଳୀଙ୍କୁ ଯେତେବେଳେ ଅଢ଼େଇ ବର୍ଷ ବୟସ ସେତେବେଳେ ତାଙ୍କ ବାପା ଘରକୁ ଏକ ମାନଚିତ୍ର ନେଇ ଆସିଥିଲେ । ମେଘାଳି ମାନଚିତ୍ରକୁ କିଛି ସମୟ ନିରେଖି ରହିବା ପରେ ସେଥିରେ ଦର୍ଶା ଯାଇଥିବା ସମସ୍ତ ସ୍ଥାନର ନାମ ନିର୍ଭୁଲ ଭାବେ ଉଚ୍ଚାରଣ କରିବା ଦେଖି ପିତାମାତା ଆଶ୍ଚର୍ୟ୍ୟ ହୋଇଥିଲେ । ଡୋରେମନ, ଛୋଟାଭୀମ ଆଉ କ୍ରିଷ୍ଣା କମିକ୍ସର ପ୍ରେତ୍ୟକ ଧାଡି ଉଚ୍ଚାରଣ କରୁଥିବା ଦେଖି ମେଘାଳିଙ୍କ ମନେ ରଖିବା ଶକ୍ତି ବିଷୟରେ ସୂଚନା ପାଇଥିଲେ ।
କାସାରାଗୋଦ ଏକ ଭାରତୀୟ ଜନଗଣନା ସହର   ଅଟେ । ଏହା କେରଳର କସରଗୋଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କାସାରାଗୋଦ ୧୨.୪୯୮୪ ଉତ୍ତର ଅକ୍ଷାଂଶ ଓ ୭୪.୯୮୯୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାସାରାଗୋଦ ସହରର ମୋଟ ଜନସଂଖ୍ୟା ୫୬୩୬ ଅଟେ । ସେଥି ମଧ୍ୟରୁ ୪୯.୦୨% ଜଣ ପରୁଷ ହୋଇଥିବା ବେଳେ ୫୦.୯୮% ଜଣ ନାରୀ ଅଟନ୍ତି । କାସାରାଗୋଦର ସାକ୍ଷରତା ହାର ୭୩.୫୧% ଅଟେ । ଏହା ଜାତୀୟ ହାରଠାରୁ -୮.୬୭% ପ୍ରତିଶତ କମ ଅଟେ । ସେଥିରୁ ୩୯.୦୩% ପ୍ରତିଶତ ପୁରୁଷ ଓ ୩୪.୪୭% ନାରୀ ଅଟନ୍ତି । ୧୩.୨୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ କାସାରାଗୋଦର ସରକାରୀ ଭାଷା ଅଟେ ।
ଡାଃ ସ୍ୱପ୍ନା ପାଟକର , ଜଣେ ଭାରତୀୟ ଲେଖିକା , ଫିଲ୍ମ ନିର୍ମାତ୍ରୀ ତଥା ଉଦ୍ୟୋଗପତି । ସେ ଶିବସେନାର ପ୍ରତିଷ୍ଠାତ ତଥା ଜାତୀୟବାଦୀ ନେତା ବାଲ ସାହେବ ଠାକରେଙ୍କ ଉପରେ  " ବାଳକାଡୁ "  ନାମକ ଏକ ଫିଲ୍ମ ନିର୍ମାଣ କରି ପ୍ରସିଦ୍ଧି ପାଇଥିଲେ । ତାଙ୍କର  " ରୟାଲ ମରାଠା ଏଣ୍ଟରଟେନମେଣ୍ଟ"  ନାମକ ଏକ ଫିଲ୍ମ ପ୍ରସ୍ତୁତି କମ୍ପାନୀ ରହିଛି । ସେ  " ଜୀବନ ଫଣ୍ଡା "  ନାମକ ଏକ ମରାଠୀ ଭାଷାରେ ପୁସ୍ତକ ରଚନା କରିଛନ୍ତି , ଯାହା ୨୦୧୩ ମସିହାରେ ପ୍ରକାଶିତ ହେବା ସହ ନିଜେ ଶିଖି ଅନେକ କାମ କରିବାକୁ ସାହାଜ୍ଯ କରିଥାଏ । . ଫିଲ୍ମ ନିର୍ମାତ୍ରୀ ସ୍ୱପ୍ନା ଇଂଲଣ୍ଡର ହର୍ଭାର୍ଡ ବ୍ୟବସାୟ ସ୍କୁଲ ଓ ଇନ୍ଦିରା ଗାନ୍ଧୀ ମୁକ୍ତ ବିଶ୍ୱବିଦ୍ୟାଳୟରୁ ଶିକ୍ଷା ପ୍ରାପ୍ତ ହେଲା ପରେ ସେ ନିଜ  "ରୟାଲ ମରାଠା ଏଣ୍ଟରଟେନମେଣ୍ଟ"  କମ୍ପାନୀ ତରଫରୁ ମରାଠୀ ଭାଷାରେ  " ବାଲକାଡୁ"  ଫିଲ୍ମକୁ ବାଲାସାହେବ ଥାକରେଙ୍କ ଜୀବନ ଘଟଣାବଳୀ ଉପରେ ଲିଖିତ ଗଳ୍ପ ଆଧାରରେ ନିର୍ମାଣ କରିଥିଲେ । ସେଥିରେ ସେ ନିଜେ ଫିଲ୍ମର ଗୀତ ମଧ୍ୟ ରଚନା କରିଥିଲେ । ସ୍ୱପ୍ନାଙ୍କ ଅନ୍ୟ ବ୍ୟବସାୟ ଫିଲ୍ମ ବ୍ୟବସାୟ ସହ ସ୍ୱପ୍ନା ମୁମ୍ବାଇଠାରେ ହୋଟେଲ ଶିଳ୍ପର ବ୍ୟବସାୟ ମଧ୍ୟ କରନ୍ତି । ତାଙ୍କର ସେଠାରେ  " ସାଫ୍ରାନ ୧୨ "  ନାମକ ଏକ ବହୁମୂଖୀ ହୋଟେଲ ରହିଛି ।
ତ୍ରିବେନ୍ଦ୍ର ସିଂହ ରାୱତ  (ଜନ୍ମ: ଡିସେମ୍ବର ୧୯୬୦) ଭାରତର ଜଣେ ରାଜନେତା ଅଟନ୍ତି  । ମାର୍ଚ୍ଚ ୨୦୧୭ରେ ଉତ୍ତରାଖଣ୍ଡର ଅଷ୍ଟମ ମୁଖ୍ୟମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଥିଲେ । ରାବତ ୧୯୭୯ରୁ ୨୦୦୨ ମସିହା ପର୍ଯ୍ୟନ୍ତ ରାଷ୍ଟ୍ରୀୟ ସ୍ୱୟଂ ସେବକ ସଂଘର ଉତ୍ତରାଖଣ୍ଡ ପ୍ରାନ୍ତର ପରିଚାଳନା ସଚିବ ଥିଲେ । ୨୦୦୦ ମସିହାରେ ନୂଆ ଉତ୍ତରାଖଣ୍ଡ ରାଜ୍ୟ ଗଠନ ହେବା ପରେ ସେ ଦହିବାଲା  (ଉତ୍ତରାଖଣ୍ଡ ନିର୍ବାଚନ ମଣ୍ଡଳୀ)ରୁ ପ୍ରଥମ ରାଜ୍ୟ ବିଧାନ ସଭା -୨୦୦୨କୁ ନିର୍ବାଚିତ ହୋଇଥିଲେ  । ୨୦୦୭ ନିର୍ବାଚନରେ ମଧ୍ୟ ସେ ତାଙ୍କ ସଦସ୍ୟତା ବଜାୟ ରଖି ରାଜ୍ୟ କୃଷି ମନ୍ତ୍ରୀ ଅବସ୍ଥାପିତ ହୋଇଥିଲେ । ଜଣେ ଭାରତୀୟ ଜନତା ପାର୍ଟି ସଦସ୍ୟ ଭାବରେ ଝାରଖଣ୍ଡର ଇନଚାର୍ଜ ଏବଂ ଉତ୍ତରାଖଣ୍ଡର କ୍ୟାଡର ସଭାପତି ଦାୟିତ୍ୱ ତୁଲାଇଥିଲେ । ୨୦୧୭ ନିର୍ବାଚନରେ ତାଙ୍କ ଦଳ ସଂଖ୍ୟା ଗରିଷ୍ଠତା ହାସଲ କରିବା ସହ ଦହିବାଲା ନିର୍ବାଚନ କ୍ଷେତ୍ରରୁ ସେ ବିଜୟୀ ହେବା ପରେ ଉତ୍ତରଖଣ୍ଡର ସରକାର ଗଢ଼ି ମୁଖ୍ୟମନ୍ତ୍ରୀ ହୋଇଥିଲେ । ବାଲ୍ୟଜୀବନ ଓ ବୃତ୍ତି ରାବତ ଡିସେମ୍ବର ୧୯୬୦ରେ ଉତ୍ତରାଖଣ୍ଡର ପୌରି ଗରବାଲ ଜିଲ୍ଲା ଅନ୍ତର୍ଗତ ଖଇରାସାଇଁ ଗ୍ରାମରେ  (ପୂର୍ବେ ଉତ୍ତର ପ୍ରଦେଶ ଅଧୀନରେ ଥିଲା) ଜନ୍ମଗ୍ରହଣ କରିଥିଲେ  । ସେ ପରିବାରର ନବମ ସନ୍ତାନ ଅଟନ୍ତି । ହେମବତୀ ନନ୍ଦନ ବହୁଗୁଣା ଗଡ଼ବାଲ ବିଶ୍ୱବିଦ୍ୟାଳୟ ଅଧିନସ୍ଥ ବିର୍ଲା କ୍ୟାମ୍ପସରୁ ସାମ୍ବାଦିକତାରେ ସ୍ନାତକ  (ମାଷ୍ଟର ଡିଗ୍ରୀ) ଉତୀର୍ଣ୍ଣ ହୋଇଥିଲେ  । ରାବତ ୧୯୭୯ରେ ରାଷ୍ଟ୍ରୀୟ ସ୍ୱୟଂସେବକ ସଂଘର ଯୋଗଦେଲେ । ୧୯୮୫ରେ ଡେରାଡୁନ ସଂଘର ପ୍ରଚାରକ ହୋଇଥିଲେ । ସେହି ସମୟରେ ସେ ଭାରତୀୟ ଜନତା ପାର୍ଟିରେ ଯୋଗଦେଇଥିଲେ । ବିଜେପିର ପରିଚାଳନା ସଦସ୍ୟ ହେବା ସହ ବରିଷ୍ଠ ନେତା ଲାଲଜୀ ଟଣ୍ଡନ ଆଦିଙ୍କ ସହ କାମ କରିଥିଲେ । ଉତ୍ତରାଖଣ୍ଡ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରି ଅନେକ ଥର ଗିରଫ ହୋଇଥିଲେ । ୨୦୦୦ମସିହାରେ ଉତ୍ତରାଖଣ୍ଡ ସ୍ୱତନ୍ତ୍ର ରାଜ୍ୟ ମାନ୍ୟତା ପାଇବା ପରେ ରାବତ ରାଜ୍ୟ କ୍ୟାଡରର ବିଜେପି ସଭାପତି ହୋଇଥିଲେ । ତ୍ରିବେନ୍ଦ୍ର ସିଂହ ୨୦୧୪ ମସିହାରେ ଦହିବାଲା ନିର୍ବାଚନ ମଣ୍ଡଳୀର ଏକ ସାନିମତଦାନରେ ହାରିଯାଇଥିଲେ । ସେହି ସ୍ଥାନଟି ମୁଖ୍ୟମନ୍ତ୍ରୀ ରମେଶ ପୋଖରିୟାଲଙ୍କ ପରଠୁ ଖାଲି ପଡ଼ିଥିଲା । ୨୦୧୭ ମସିହାରେ ସେ ପୁନଃ ସେଇ ନିର୍ବାଚନ ମଣ୍ଡଳୀରୁ ରାଜ୍ୟ ବିଧାନ ସଭାକୁ ନିର୍ବାଚିତ ହୋଇଥିଲେ ।
ଗଜପତି ଜିଲ୍ଲାର ରାୟଗଡ଼ ବ୍ଳକରେ ଗୋକର୍ଣ୍ଣେଶ୍ୱର ଦେଉଳ ଅବସ୍ଥିତ । ପୂର୍ବଘାଟ ପର୍ବତମାଳାର ପ୍ରାୟ ମଧ୍ୟଭାଗରେ ଅବସ୍ଥିତ ମହେନ୍ଦ୍ରଗିରି ବା ମହେନ୍ଦ୍ରାଚଳ, ଏହାର ଶିଖର ଦେଶରୁ ଦେଖାଯାଏ ସୁବିସ୍ତୀର୍ଣ୍ଣ ନୀଳ ସାଗର । ମହେନ୍ଦ୍ରଗିରି ଶିଖରରେ ଥିବା ଗୋକର୍ଣ୍ଣେଶ୍ୱରଙ୍କ ଦେଉଳରେ ପହଞ୍ଚିବାକୁ ହେଲେ ପାଦଦେଶରେ ଥିବା ବୁରୁଖତ ପାସଠାରୁ ୧୦କିଲୋମିଟର ରାସ୍ତା ଚଢ଼ିକରି ଯିବାକୁ ହୋଇଥାଏ । ଅଗମ୍ୟ ପାହାଡ଼ ଓ ଉଠାଣିଆ ରାସ୍ତାକୁ ଅତିକ୍ରମ ଭକ୍ତମାନେ ଗୋକର୍ଣ୍ଣେଶ୍ୱରଙ୍କ ଦେଉଳରେ ପହଞ୍ଚିଥାନ୍ତି । କିମ୍ବଦନ୍ତୀ ମହେନ୍ଦ୍ରଗିରିର ଶିଖର ଦେଶ ଏକଦା ପବିତ୍ର ଧର୍ମକ୍ଷେତ୍ର ଭାବେ ପ୍ରସିଦ୍ଧି ଲାଭ କରିଥିଲା । ଏହିଠାରୁ ବୀର ହନୁମାନ ଲଙ୍କାକୁ ଲମ୍ଫ ପ୍ରଦାନ କରିଥିବା ବାଲ୍ମୀକୀ ରାମାୟଣରେ ବର୍ଣ୍ଣିତ ଅଛି । ତା ପୂର୍ବରୁ ହନୁମାନ ମହେନ୍ଦ୍ର ପର୍ବତ ଶିଳାରାଶିକୁ ଆଲିଙ୍ଗନ କରି ଶକ୍ତି ସଞ୍ଚୟ କରିଥିଲେ । ମହାଭାରତରେ ମଧ୍ୟ ପାଣ୍ଡବ ପଞ୍ଚଭ୍ରାତା ବନବାସ ବେଳେ ରାତ୍ରି କାଳରେ ମହେନ୍ଦ୍ର ପର୍ବତ ପାଦ ଦେଶରେ ଆଶ୍ରୟ ନେଇଥିଲେ । ସେଠାରେ ଥିବା ବେଦିକାରେ ଆରୋହଣ ଫଳରେ ସେମାନଙ୍କର ବଳ ଓ ଶୌର୍ଯ୍ୟ ବର୍ଦ୍ଧିତ ହେଲା । ପରେ ସେଠାରେ  ଗୁହ  ନାମକ ଆଦିବାସୀ ଶବର ସମ୍ପ୍ରଦାୟ ବସବାସ କରୁଥିଲେ । ମାତ୍ର ୫ମ ବା ୬ଷ୍ଠ ଶତାବ୍ଦୀ ବେଳକୁ କଳିଙ୍ଗର ପ୍ରାଚୀନ ଗଙ୍ଗବଂଶୀୟ ରାଜାମାନେ ମହେନ୍ଦ୍ର ପର୍ବତ ଶିଖର ଦେଶରେ କେତେକ ମନ୍ଦିର ନିର୍ମାଣ କରି ଗୋକର୍ଣ୍ଣେଶ୍ୱର ଶିବଲିଙ୍ଗ ପ୍ରତିଷ୍ଠା କରିଥିଲେ ଏବଂ ତାହାକୁ ଏକ ଶୈବକ୍ଷେତ୍ରରେ ପରିଣତ କରିଦେଲେ । ଗୋକର୍ଣ୍ଣେଶ୍ୱର ଶିବଲିଙ୍ଗ ଯେଉଁ କ୍ଷୁଦ୍ର ମନ୍ଦିରଟିରେ ଉଚ୍ଚତମ ଶିଖରରେ ପ୍ରତିଷ୍ଠିତ, ତାହା ଏବେ ଭୀମ ଦେଉଳ ନାମରେ ପରିଚିତ । ଦେଉଳର ଆଡ଼ମ୍ବରଶୂନ୍ୟ ଗଠନକ୍ରିୟାରୁ ଏହା ମରାଠାମାନଙ୍କ ଶାସନ ସମୟରେ ନିର୍ମିତ ହୋଇଥିବା ଅନୁମାନ କରାଯାଏ । ତାହା ସମ୍ଭବତଃ ବିଷ୍ଣୁ ମନ୍ଦିର ଥିଲା । ପରବର୍ତ୍ତୀ କାଳରେ ଗଙ୍ଗବଂଶୀୟ ରାଜାଙ୍କଦ୍ୱାରା ଶିବ ମନ୍ଦିରରେ ପରିଣତ ହେଲା । ତେବେ ସେ ଯାହାହେଉନା କାହିଁକି ଭୀମ ଦେଉଳର ତଳ ଆଡକୁ ରହିଛି ଯୁଧିଷ୍ଠିର, ଅର୍ଜୁନ ଓ କୁନ୍ତୀ ଦେଉଳ ।ଏହା ସହ ପାହାଡ଼ ତଳେ ଥିବା ତୁମ୍ବା ଗ୍ରାମରେ ପର୍ଶୁରାମ ମନ୍ଦିର ଅଛି ।
ପୃଥୁନାଥ କିସ୍କୁ  (୩ ମାର୍ଚ୍ଚ ୧୯୫୩ - ୧୦ ଜାନୁଆରୀ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଇସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପୃଥୁନାଥ କିସ୍କୁ ୧୯୫୩ ମସିହାର ମାର୍ଚ୍ଚ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସିଙ୍ଗରାଇ କିସ୍କୁ ଓ ପତ୍ନୀଙ୍କ ନାମ ସରୋଜିନୀ କିସ୍କୁ । ରାଜନୈତିକ ଜୀବନ ପୃଥୁନାଥ କିସ୍କୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ। ମୃତ୍ୟୁ ପୃଥୁନାଥ କିସ୍କୁ ୨୦୧୧ ମସିହାର ଜାନୁଆରୀ ୧୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୮ ବର୍ଷ ବୟସ ହୋଇଥିଲା ।
ଚକ୍ଷୁଗୋଲକ ଫାଟ ବା ଗ୍ଲୋବ ଫାଟ  (ଇଂରାଜୀ ଭାଷାରେ ) ଆଖିର କୁହାଯାଏ ଯେତେବେଳେ ଆଖିର ବାହ୍ୟ ଅଂଶ ଆଘାତ ପ୍ରାପ୍ତ ହୋଇଥାଏ  । ଏହାର ଲକ୍ଷଣ ମଧ୍ୟରେ ଆଖି ଯନ୍ତ୍ରଣା ଏବଂ ଦୃଷ୍ଟିହାନୀ ହୋଇପାରେ । ସଂପୃକ୍ତ ଆଘାତ ମଧ୍ୟରେ ଭିଟ୍ରିଅସ ରକ୍ତସ୍ରାବ, ହାଇଫେମା, କିମ୍ବା ରେଟିନାଲ୍ ବିଚ୍ଛିନ୍ନତା ଅନ୍ତର୍ଭୁକ୍ତ ହୋଇପାରେ । ଏଣ୍ଡୋଫଥାଲମାଇଟିସ, ସ୍ଥାୟୀ ଅନ୍ଧତ୍ୱ, କିମ୍ବା ସିମ୍ପାଥେଟିକ ଅଫଥାଲମାଇଟିସ ହୋଇପାରେ । ସାଧାରଣତଃ ଆଖି ଉପରେ ତୀକ୍ଷ୍ଣ କିମ୍ବା ଅଦାଢ଼ୁଆ ଆଘାତ ହେତୁ ଏହା ହୋଇଥାଏ । ଧାତୁ ଖଣ୍ଡ, କଇଞ୍ଚି, ଆକ୍ରମଣ, ପଡ଼ିଯିବା କିମ୍ବା ମୋଟର ଯାନ ଧକ୍କା ହେତୁ ଏହା ହୋଇପାରେ । ଅନ୍ୟାନ୍ୟ କାରଣ ମଧ୍ୟରେ ରାସାୟନିକ ଦଗ୍ଧ ହୋଇପାରେ । ଚକ୍ଷୁ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ ଏବଂ ସିଟି ସ୍କାନ୍ ସାହାଯ୍ୟରେ ଏହା ସମର୍ଥନ କରାଯାଇପାରେ । ଚକ୍ଷୁ ଢ଼ାଲ ବ୍ୟବ‌ହାର  , ଯନ୍ତ୍ରଣା ଚିକିତ୍ସା ଏବଂ ଆଣ୍ଟିବାୟୋଟିକ ଦେଇ ଏହାର ଚିକିତ୍ସା କରାଯାଏ । ଏହା ପରେ ଆବଶ୍ୟକ ହେଲେ ଅସ୍ତ୍ରୋପଚାର କରାଯାଏ । ଭଲ ପ୍ରାରମ୍ଭିକ ଦୃଷ୍ଟି ଶକ୍ତି ଫେରିଲେ ଏବଂ କ୍ଷତ ଆକାର ଛୋଟ ଥିଲେ ଏହାର ଫଳାଫଳ ଭଲ ହେବା ଆଶା କରାଯାଏ । ଯୁକ୍ତରାଷ୍ଟ୍ରରେ ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ୩ ଜଣ ପ୍ରଭାବିତ ହୁଅନ୍ତି । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ପୁରୁଷମାନଙ୍କ କ୍ଷେତ୍ରରେ ଏହା ୪୦ ବର୍ଷରୁ କମ୍ ବୟସରେ ହୋଇଥାଏ ।
ଦେବେନ୍ଦ୍ର ଚୌଧୁରୀ  (ଜନ୍ମ: ୧ ଅକ୍ଟୋବର ୧୯୭୨) ଜଣେ ଓଡ଼ିଆ ଲେଖକ, ଯିଏକି ମୁଖ୍ୟତଃ ଶିଶୁ ସାହିତ୍ୟରେ ନିଜର ଲେଖନୀ ଚାଳନା କରନ୍ତି  । ସେ ଓଡ଼ିଆ ଭାଷାରେ ବିଭିନ୍ନ ଶିଶୁ ସାହିତ୍ୟ ପୁସ୍ତକ ରଚନା କରିଛନ୍ତି । ୨୦୧୬ ମସିହାରେ ତାଙ୍କୁ ତାଙ୍କର ଶିଶୁ ସାହିତ୍ୟ ପୁସ୍ତକ ଚୁଇଁ ଚଢ଼େଇ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଜନ୍ମ ଓ ଶିକ୍ଷା ଦେବେନ୍ଦ୍ର ଚୌଧୁରୀ ୧୯୭୨ ମସିହାର ଅକ୍ଟୋର ୧ ତାରିଖରେ ଜନ୍ମଗ୍ରହଣ କରିଥିଲେ । ସେ କେନ୍ଦ୍ରାପଡ଼ା ଜିଲ୍ଲାର ପିକରାଳିସ୍ଥିତ କପିଳ ମୁନି ଉଚ୍ଚ ବିଦ୍ୟାଳୟରୁ ହାଇସ୍କୁଲ ଶିକ୍ଷା ସମାପ୍ତ କରି କେନ୍ଦ୍ରାପଡ଼ା ମହାବିଦ୍ୟାଳୟରେ ଶିକ୍ଷା ଗ୍ରହଣ କରିଥିଲେ । ପରବର୍ତ୍ତୀ ସମୟରେ ସେ ଉତ୍କଳ ବିଶ୍ୱବିଦ୍ୟାଳୟରେ ଶିକ୍ଷାଗ୍ରହଣ କରିଥିଲେ ।
ପୂଜା ଗୁପ୍ତା  (ଜନ୍ମ: ୩୦ ଜାନୁଆରୀ ୧୯୮୭) ଜଣେ ଭାରତୀୟ ଅଭିନେତ୍ରୀ ତଥା ମଡେଲ୍  । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାମ କରନ୍ତି । ୨୦୦୭ ମସିହାରେ ସେ ଫେମିନା ମିସ୍ ଇଣ୍ଡିଆ ଜିତିଥିଲେ ଏବଂ ମିସ୍ ୟୁନିଭର୍ସ ୨୦୦୭ରେ ଭାରତର ପ୍ରତିନିଧିତ୍ୱ କରିଥିଲେ, ଯେଉଁଠାରେ ସେ ଶ୍ରେଷ୍ଠ ୧୦ ଫାଇନାଲିଷ୍ଟରେ ସ୍ଥାନ ପାଇଥିଲେ । ବ୍ୟକ୍ତିଗତ ଜୀବନ ପୂଜା ୧୯୮୭ ମସିହାର ଜାନୁଆରୀ ୩୦ ତାରିଖରେ ନୂଆ ଦିଲ୍ଲୀଠାରେ ଜନ୍ମଗ୍ରହଣ କରିଥିଲେ । ପୂଜା ନିବେଶ ବ୍ୟାଙ୍କର ବରୁଣ ତାଲୁକଦାରଙ୍କୁ ବିବାହ କରିଛନ୍ତି । ପେଷା ମଡେଲିଂ ୨୦୦୭ ମସିହାରେ ସେ ଫେମିନା ମିସ୍ ଇଣ୍ଡିଆ ଜିତିବା ପରେ ମଡେଲ୍ ଭାବରେ ତାଙ୍କୁ ସଫଳତା ମିଳିଥିଲା । ସେହି ବର୍ଷ ମେକ୍ସିକୋରେ ଅନୁଷ୍ଠିତ ମିସ୍ ୟୁନିଭର୍ସ ୨୦୦୭ରେ ସେ ଭାରତର ପ୍ରତିନିଧିତ୍ୱ କରିଥିଲେ ଏବଂ ଶ୍ରେଷ୍ଠ ୧୦ ଜଣଙ୍କ ମଧ୍ୟରେ ସ୍ଥାନିତ ହୋଇଥିଲେ । ଏହା ପରେ ସେ ଅନେକ କମ୍ପାନୀ ଓ ବିଜ୍ଞାପନରେ କାମ କରିଥିଲେ । ଅଭିନୟ ଜୀବନ ୨୦୧୧ ମସିହାରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଫାଲ୍ତୁ  (ଏଫ୍.ଏ.ଏଲ୍.ଟି.ୟୁ.) ୨୦୧୩ ମସିହାରେ ସେ ଗୋ ଗୋଆ ଗନ୍ ଓ ସର୍ଟକଟ୍ ରୋମିଓରେ ଅଭିନୟ କରିଥିଲେ  ।
ଗ୍ଲୁକାରପିଡେଜ  (ଇଂରାଜୀ ଭାଷାରେ ), ଭୋରାକ୍ସାଜେ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କି ବୃକ୍‌କ କାର୍ଯ୍ୟ ଦୁର୍ବଳ ହେତୁ ଦିଆଯାଉଥିବା ପାଇରିମେଥାମିନ ଓ ମେଥୋଟ୍ରେକ୍ସେଟ  (>୧ ମାଇକ୍ରୋମୋଲ/ଲି) କାରଣରୁ ହେଉଥିବା ବିଷକ୍ରିୟାକୁ ଚିକିତ୍ସା କରିବା ପାଇଁ ବ୍ୟବହୃତ ହୁଏ  । ଏହା ଲ୍ୟୁକୋଭୋରିନ/ଫୋଲିନିକ ଏସିଡ ସହିତ ଏକତ୍ର ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଔଷଧ ଦେବାର ୧୫ ମିନିଟ୍ ମଧ୍ୟରେ ଏହାର ପ୍ରଭାବ ମହତ୍ୱପୂର୍ଣ୍ଣ ହୋଇ ପ୍ରାୟ ଏକ ସପ୍ତାହ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଲୁଆ, ମୁହଁ ଲାଲ ଦେଖାଯିବା, ଅଇ, ନିମ୍ନ ରକ୍ତଚାପ ଏବଂ ମୁଣ୍ଡବିନ୍ଧା ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଏନଜାଇମ୍ ଯାହା ମେଟୋଟ୍ରେକ୍ସେଟକୁ ନିଷ୍କ୍ରିୟ କରିଦେଇଥାଏ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଗ୍ଲୁକାରପିଡେଜ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟ ଏବଂ ୟୁରୋପରେ ଏହା ଏକ ଅନାଥ ଔଷଧ ଭାବରେ ଉପଲବ୍ଧ ଥିବାବେଳେ ୨୦୨୧ ସୁଦ୍ଧା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୧୦୦୦ ୟୁନିଟ ଥିବା ଏକ ଭାଏଲର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୫,୫୦୦ ଡଲାର ଥିଲା ।
ମିନାକ୍ଷୀ ମହନ୍ତ  (ଜନ୍ମ: ୨୬ ନଭେମ୍ବର ୧୯୮୩) ଜଣେ ଓଡ଼ିଆ ରାଜନୀତିଜ୍ଞ  । ମିନାକ୍ଷୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଚମ୍ପୁଆ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମିନାକ୍ଷୀ ମହନ୍ତ ୧୯୮୩ ମସିହାର ନଭେମ୍ବର ମାସ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁଶୀଲ କୁମାର ମହନ୍ତ ଏବଂ ପତିଙ୍କ ନାମ ଭକ୍ତବନ୍ଧୁ ମହନ୍ତ । ମିନାକ୍ଷୀଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଅଟ୍ । ରାଜନୈତିକ ଜୀବନ ମିନାକ୍ଷୀ ମହନ୍ତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ମିନାକ୍ଷୀ ମହନ୍ତ ବିଜୁ ଜନତା ଦଳର ପ୍ରାର୍ଥୀ ଭାବରେ ଚମ୍ପୁଆ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୧୯ ମସିହାରୁ ଏବେଯାଏଁ କାର୍ଯ୍ୟ କରି ଆସୁଛନ୍ତି ।
ଉପେନ୍ଦ୍ର ପ୍ରସାଦ ମହାନ୍ତି  (୧୮୯୯-୧୯୭୮), ଓଡ଼ିଆ ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ଓଡ଼ିଆ ସାହିତ୍ୟିକ ଥିଲେ  । ସେ ନିଜ କବିତା ପୁସ୍ତକ ଦିଲୀପ ପାଇଁ ୧୯୫୮ ମସିହାରେ ଏହି ପୁରସ୍କାର ଲାଭ କରିଥିଲେ । ଉପେନ୍ଦ୍ର, ଭଦ୍ରକରେ ଜନ୍ମଗ୍ରହଣ କରିଥିଲେ ।
ମାଘ ପୂର୍ଣ୍ଣମୀ, ଅଇଘରା ପୂର୍ଣ୍ଣିମା, ଅଗ୍ନ୍ୟୁତ୍ସବ ପୂର୍ଣ୍ଣିମା  (ଅଗ୍ନ୍ୟୁତ୍ସବ), ଅଇଘେରା, ଅଇଘରା ପୁନେଇଁ ବା ଅଗିଜଳା ପୂର୍ଣ୍ଣିମା  (ଅଗିଜଳା), ଅଗିରା ପୂର୍ଣ୍ଣମୀଏଠାକୁ ଲେଉଟାଇ ଆଣିଥାନ୍ତି  । ଅଇଘରା ବା ଅଇଘରା ପୁନେଇଁ ଏକ ପାରମ୍ପାରିକ ଓଡ଼ିଆ ଗଣପର୍ବ । ଏହି ଦିନ ଅଗ୍ନିଦେବଙ୍କର ପୂଜା ଉତ୍ସବ ପାଳିତ ହୋଇଥାଏ । ଓଡ଼ିଶା ସମେତ ଭାରତର ଅନେକ ରାଜ୍ୟରେ ଏହି ଉତ୍ସବ ଅଲଗା ଅଲଗା ଢଙ୍ଗରେ ପାଳନ କରାଯାଇଥାଏ । ଏଥିରେ ଗାଁ ମୁଣ୍ଡରେ ଏକ ଉନ୍ମୁକ୍ତ ପ୍ରାଙ୍ଗଣରେ ବାଉଁଶ ଅଗି ସ୍ଥାପନ କରାଯାଇ ସେଥିରେ ନଡ଼ା କୁଟାରେ ଛପର କରାଯାଇ ଅଗ୍ନି ଦେବଙ୍କୁ ସ୍ଥାପନ କରାଯାଏ । କମାରଶାଳର ଶାଣ ଦେହରୁ ଉଦ୍ଭବ ଅଗ୍ନିଶିଖାକୁ ଶୋଲରେ ସଂଗ୍ରହ କରି ନଡ଼ା କୁଟାରେ ପ୍ରସ୍ତୁତ ଅଟାରେ ସାଇତି ରଖାଯାଇଥାଏ । ଏଥି ନିମନ୍ତେ ଗ୍ରାମର କମାର ତାଙ୍କ ଶାଳକୁ ଲିପା ପୋଛା କରି ଏବଂ ଶାଣ ଯନ୍ତ୍ରକୁ ଭୋଗ ଦେଇ ପୂଜା କରିବା ପରେ ଅଗ୍ନି ସଂଗ୍ରହ କରାଯାଏ । ସନ୍ଧ୍ୟା ସମୟରେ ଅଗ୍ନି ଉତ୍ସବ କାଳରେ ବ୍ରାହ୍ମଣ ପୁରୋହିତ ଅଗ୍ନିଦେବଙ୍କୁ ପୂଜା କରି କମାର ଯୋଗାଇଥିବା ଶାଣ ଅଗ୍ନିଦ୍ୱାରା ପ୍ରସ୍ତୁତ ଅଗିରାରେ ଅଗ୍ନି ସଂଯୋଗ କରିଥାଆନ୍ତି । ଅଗି ଜଳି ଉଠିବା ସହିତ ନାନାଦି ଭୋଗ ଅଗ୍ନିରେ ସମର୍ପଣ କରାଯାଏ । ଭକ୍ତମାନେ ଖୋଳ କୀର୍ତ୍ତନ କରି ଅଗ୍ନିର ଚତୁଃପାଶ୍ୱର୍ ପ୍ରଦକ୍ଷିଣ କରିବା ସହିତ ଅଗ୍ନିରେ ଆଳୁ, ବାଇଗଣ ଆଦି ଫଳ ନିକ୍ଷେପ କରିଥାଆନ୍ତି । ଲୋକମାନଙ୍କର ବିଶ୍ୱାସ ରହିଛି ଯେ; ଏଥିରେ ପୋଡ଼ା ଯାଇଥିବା ଫଳ ଖାଇଲେ ମନୁଷ୍ୟ ଦେହରେ ଚର୍ମରୋଗ ହୁଏନାହିଁ । ଆଉ ମଧ୍ୟ ବିଶ୍ୱାସ ରହିଛି ଅଗ୍ନି ନିଅାଁ ଯେଉଁ ଦିଗକୁ ଢଳିଥାଏ ସେହି ଦିଗରେ ଧାନ ଫସଲ ଭଲ ଉତ୍ପାଦନ ହୋଇଥାଏ । ମାଘ ପୂର୍ଣ୍ଣମୀର ଏହି ଅଗ୍ନ୍ୟୁତ୍ସବ ଏକ କୃଷିଭିତ୍ତିକ ପର୍ବ । କାରଣ କୃଷି କାର୍ଯ୍ୟ ନିମନ୍ତେ ପ୍ରସ୍ତୁତ କରାଯାଉଥିବା ଲଙ୍ଗଳ ଲୁହା, ଶାବଳ, କୋଡ଼ି, କୋଦାଳ ଓ ଦାଆ ଆଦି କମାର ଶାଳରେ ଅଗ୍ନିଦାହ ମଧ୍ୟରେ ପ୍ରସ୍ତୁତ ହୁଏ । ତେଣୁ କମାର ଶାଳର ଅଗ୍ନି କମାରର ଇଷ୍ଟ ଦେବତା । ମାଘ ପୂର୍ଣ୍ଣମୀ ପରେ ଅଗ୍ନ୍ୟୁତ୍ସବ ପାଳି ଅଗ୍ନି ଦେବଙ୍କର ପୂଜା ଅର୍ଚ୍ଚନା ପରେ ଗ୍ରାମର ଲୋକମାନେ ସେମାନଙ୍କର ଘରରର ଚାଳ ଛପର କାର୍ଯ୍ୟ କରିଥାଆନ୍ତି । କଥାରେ ଅଛି- 'ଘର ପୋଡ଼ିଠାରୁ ବିପତ୍ତି ନାହିଁ । ତେଣୁ ଗୃହକୁ ଅଗ୍ନିଦାହରୁ ସୁରକ୍ଷା ଦେବା ନିମନ୍ତେ ଅଗ୍ନି ଦେବତାଙ୍କର ସନ୍ତୋଷ ବିଧାନ ନିମନ୍ତେ ମାଘ ପୂର୍ଣ୍ଣମୀ ଦିନ ଅଗ୍ନି ଉତ୍ସବ ପାଳିତ ହୋଇଥାଏ । ଅଞ୍ଚଳ ଭେଦରେ ପାଳନ ଓଡ଼ିଶା ପୁରୀ ପୁରୀ ଜିଲ୍ଲାରେ ବ୍ରାହ୍ମଣ ଶାସନମାନଙ୍କରେ ଠାକୁର ଝୁଲଣରେ ପଟୁଆର କରି ଯିବାବେଳେ ପ୍ରତି ଘରସାମନାରେ ରହି ଦୁଆରି ଭୋଗ ଖାଇଥାନ୍ତି । ଗୃହସ୍ଥ ତାଙ୍କ ଦୁଆର ଆଗ ଦାଣ୍ଡରେ ନଡ଼ିଆ ବାହୁଙ୍ଗା ଓ ବାଉଁଶ ଲଗିରେ କୁଟା ଆଦି ଗୁଡ଼ାଇ ଆଗରୁ ପୋତିଥାନ୍ତି । ଦିଅଁ ବିଜେ କଲାବେଳେ ସେହି ହୁଳାରେ ନିଆଁ ଲଗାଇ ଦିଆଯାଏ । ଦିଅଁ ଗାଁମୁଣ୍ଡରେ ପହଞ୍ଚିଲା ବେଳକୁ ଗ୍ରାମବାସୀଙ୍କ ଦେଇ ସଂଗୃହିତ ଏକ ବଡ଼ କୁଟାଗଦାରେ ନିଆଁ ଲଗାଯାଇଥାଏ । ଏହି ନିଆଁକୁ ଅଗି ବା ଅଇଘରା କୁହାଯାଏ । ଦିଅଁ ଏହି ଅଗି ଚାରିପଟେ ବୁଲି ସେଠାରେ ଭୋଗ ଖାଇ ନିଜ ମନ୍ଦିରକୁ ବାହାରନ୍ତି । କଟକ କଟକ ଜିଲ୍ଲାରେ ଏହି ଉତ୍ସବକୁ  'ମେଣ୍ଢାକୁଡ଼ିଆ ପୋଡ଼ି'  କୁହାଯାଇଥାଏ । ବାଲେଶ୍ୱର ବାଲେଶ୍ୱର ଜିଲ୍ଲାରେ ଅଗିଜଳା ଉତ୍ସବକୁ  'ମେଣ୍ଢାଘର ପୋଡ଼ି'  କୁହାଯାଇଥାଏ । ପଶ୍ଚିମବଙ୍ଗ ପଶ୍ଚିମବଙ୍ଗରେ ଦୋଳ ପୂର୍ଣ୍ଣିମା ଆଗ ଦିନ ରାତିରେ ଏହି ପରି ଏକ ଅଗ୍ନିଉତ୍ସବ ହୋଇଥାଏ । ତାମିଲନାଡୁ ତାମିଲନାଡୁର ବିଭିନ୍ନ ଅଞ୍ଚଳରେ ଅଗ୍ନିଉତ୍ସବ ହୋଇନଥିଲେ ମଧ୍ୟ ଲୋକେ କଉତୁକରେ ପରସ୍ପର ଭିତରେ ଯୁଦ୍ଧ କରିଥାନ୍ତି ।] ମହାରାଷ୍ଟ୍ର ମହାରାଷ୍ଟ୍ରରେ ନାନାଦି ଯୁଦ୍ଧରେ ନିହତ ବୀରମାନଙ୍କ ବଂଶଧରମାନେ ହାତରେ ଖଣ୍ଡାଧରି ନିଆଁ ଚାରିପଟେ ବୁଲି ନାଚନ୍ତି ଓ ଏହି ନିଆଁରେ ଗରମ କରାଯାଇଥିବା ପାଣିରେ ଗାଧାନ୍ତି । ପଶ୍ଚିମ ଭାରତ ପଶ୍ଚିମ ଭାରତରେ ପ୍ରତ୍ୟେକ ଗୃହସ୍ଥଙ୍କ ଘର ଆଗରେ ଗବଗଛଟିଏ ପୋତାଯାଇ ତହିଁ ଉପରେ କୁଟା, ଚିରାକନା ଓ ଘଷି ଆଦି ଜମା କରାଯାଇ ଅଗି ଜଳା ହୁଏ ଓ ଲୋକେ ରାତିଯାକ ଅଶ୍ଳୀଳ ଗୀତ ଗାଇ ନାଚନ୍ତି ।
ଆନା ପ୍ୟାଟ୍ରିକା ବୋଟିନ୍-ସାଂଜ୍ ଡ଼େ ସଉଟୁୁଓଲା ଓ 'ଶେ (ଜନ୍ମ ଅକ୍ଟୋବର୪ ୧୯୬୦)ହେଉଛନ୍ତି ଜଣେ ସ୍ପାନିସ ବ୍ୟାଙ୍କ ବ୍ୟବସାୟୀ ।୨୦୧୪ ସେପ୍ଟେମ୍ବର ୧୦ରେ ଆନାଙ୍କୁ ର ସସନାଧିକାରୀ ରୂପେ ବଛାଯାଇଥିଲା।ସେ ତାଙ୍କ ପରିବାର ର୍ ଚତୁର୍ଥ ବ୍ୟକ୍ତି ଯିଏ କି ଏ ପଦବୀରେ ଆସିଥିଲେ।୨୦୧୦ରୁ ସେ ଏହି କମ୍ପାନୀର ମୁଖ୍ୟ ରୂପେ କାର୍ଯ୍ୟ ନିର୍ବାହ କରିବା ଆରମ୍ଭ କଲେ। ୨୦୦୫ ମସିହାରେ ବୋଟିନ୍ ଫୋର୍ବସ୍ ମଗାଜିନ୍ ଅନୁସାରେ ପୃଥିବୀର ୯୯ତମ ଶକ୍ତିଶାଳୀ ମହିଳା ରୂପେ ବିବେଚିତ ହୋଇଥିଲେ।୨୦୦୯ରେ ସେ ୪୫ ତମ ସ୍ଥାନ ଅଧିକାର କରିଥିଲେ।ସେ ୨୦୧୬ରେ ଦ୍ୱାରା ୟୁନାଇଟେଡ଼ କିଙ୍ଗଡ଼ମର ତୃତୀୟ ସବୁଠୁ ସ୍କକ୍ତିଶାଳୀ ମହିଳା ରୂପେ ବିବେଚିତ ହୋଇଥିଲେ।ତାପରେ ସେ ଫୋର୍ବସ୍ଦ୍ୱାରା ୧୦ମ ପୃଥିବୀର ସବୁଠୁ ଶକ୍ତିଶାଳୀ ମହିଳା ରୂପେ ବିବେଚିତ ହୋଇଥିଲେ। ବାଲ୍ୟ ଜୀବନ ଆନା ବୋଟିନ୍, ସ୍ପାନିସ ବ୍ୟାଙ୍କଉଦ୍ୟୋଗୀ ଓ ସ୍ପେନର ଗ୍ରୁପ କମ୍ପାନୀ ମୁଖ୍ୟ ଏମିଲିଓ ବୋଟିନ୍ଙ୍କ ପୁତ୍ରୀ ଅଟନ୍ତି।ତାଙ୍କ ମା ପାଲୋମା ଓସିଆ ଅଟନ୍ତି।ସେ ବ୍ରାୟନ୍ନ ମୋର ମହାବିଦ୍ୟାଳୟରେ ଅର୍ଥଶାସ୍ତ୍ର ଅଧ୍ୟୟନ କରିଥିଲେ। ବୃତ୍ତି ସେ ରେ ଥିବା ଯେ.ପି.ମୋର୍ଗାନ୍ କମ୍ପାନୀରେ ଆଠ ବର୍ଷ କାମ କରିଥିଲେ,ଏହା ପରେ ସେ ସ୍ପେନ ଫେରିଆସି କମ୍ପାନୀରେ କାମ କରିବା ଆରମ୍ଭ କରିଦେଲେ। ୨୦୦୨ରେ ସେ ସ୍ପାନିସ ବ୍ୟାଙ୍କ ବନେଷ୍ଟୋର ମୁଖ୍ୟ ପଦବୀ ପାଇଥିଲେ। ୨୦୧୦ ନଭେମ୍ବର ମାସରେ ସେ ଅନ୍ତୋନିଓକୁ ପଛରେ ପକେଇ ର ମୁଖ୍ୟ ପରିଚାଳକ ପଦବୀ ପାଇଥିଲେ। ୨୦୧୩ ମସିହାରେ ସେ କୋକାକୋଲା କମ୍ପାନୀର ପରିଚାଳକ ରୂପେ ଦାୟିତ୍ୱ ଗ୍ରହଣ କରିଥିଲେ। ୨୦୧୪ ସେପ୍ଟେମ୍ବର ୧୦ରେ ଆନାଙ୍କୁ ର ସସନାଧିକାରୀ ରୂପେ ବଛାଯାଇଥିଲା।ସେ ତାଙ୍କ ପରିବାର ର୍ ଚତୁର୍ଥ ବ୍ୟକ୍ତି ଯିଏ କି ଏ ପଦବୀରେ ଆସିଥିଲେ। ବ୍ୟକ୍ତିଗତ ଜୀବନ ୧୯୮୩ ମସିହାରେ ସେ ତାଙ୍କ ସହ କର୍ମଚାରି ବ୍ୟାଙ୍କର୍ ଗୁଇଲେର୍ମୋ ମୋରେନ୍ସ ମାରିଏତଏଗୁଇଙ୍କୁ ବିବାହ କରିଥିଲେ। ଗୁଇଲେର୍ମୋ ଜଣେ ଧନୀ ପରିବାର ସଦର୍ଶ ଥିଲେ।ତାଙ୍କର ତିନୋଟି ସନ୍ତାନ ହୋଇଥିଲେ: ଫିଲିଫ, ଜାଭିଅର ଓ ପାବ୍ଲୋ ବୋଟିନ୍। ୨୦୧୦ ରେ, ତାଙ୍କ ସ୍ୱାମୀ ବେଲଗ୍ରାଭିଆ,ଲଣ୍ଡନ୍ରେ ଏକ ୬ବେଡ଼ରୁମ ଘର. କିଣିଥିଲେ।ତାଙ୍କର ରେ ନିଜର ଏକ ଘର ମଧ୍ୟ ଅଛି। ୨୦୧୫ରେ ଆନା ବୋଟିନ୍ ଦାୟୀତ୍ୱପୁର୍ଣ ପୁଞ୍ଜିବାଦ ପାଇଁ ପ୍ରଥମ ପୁରସ୍କାର ପାଇଥିଲେ।
ଭର୍ଟେପୋର୍ଫିନ, ଭିସୁଡାଇନ ଏକ ବେପାର ନାମ, ହେଉଛି ଏକ ଔଷଧ ଯାହା ଓଦା ରୂପକ ବୟସ ସମ୍ବନ୍ଧୀୟ ମାକୁଲାର ଡିଜେନେରେସନ୍ ଏବଂ ତୀବ୍ର ସମୀପ ଦୃଷ୍ଟି ଯୋଗୁ ହେଉଥିବା କୋରଏଡାଲ ନିଓଭାସ୍କୁଲାରାଇଜେସନର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହାକୁ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ ଏବଂ ସକ୍ରିୟ କରିବା ପାଇଁ ଲେଜର ବ୍ୟବହାର କରାଯାଏ  ଗୋଟିଏ ମାତ୍ରା ଔଷଧ ଦେବା ପରେ ଉଭୟ ଆଖିର ଚିକିତ୍ସା କରାଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ୍ ନେଇଥିବା ସ୍ଥାନରେ ଯନ୍ତ୍ରଣା ଏବଂ ଦୃଷ୍ଟି ପରିବର୍ତ୍ତନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଣନିଶ୍ୱାସ, ମୁଣ୍ଡବିନ୍ଧା, ଥକାପଣ ଏବଂ ଜ୍ୱର ହୋଇପାରେ । ତୀବ୍ର ପର୍ଫିରିଆ ରୋଗୀଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ଏକ ବେଞ୍ଜୋପରଫିରିନ୍ ବ୍ୟୁତ୍ପନ୍ନ ଔଷଧ। ଥରେ ସକ୍ରିୟ ହୋଇଗଲେ ଏହା ସେହି ଅଞ୍ଚଳରେ ଅମ୍ଳଜାନ ଅଣୁ ସୃଷ୍ଟି କରେ ଯାହା ଅତ୍ୟଧିକ ରକ୍ତନଳୀ ମାନଙ୍କୁ ଅବରୋଧ କରିଥାଏ । ୨୦୦୦ ମସିହାରେ ୟୁରୋପରେ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭର୍ଟେପୋର୍ଫିନ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ୧୫ ମିଗ୍ରା ଭାଏଲର ମୂଲ୍ୟ ୨୦୨୧ ସୁଦ୍ଧା ୮୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୮୦୦ ଡଲାର ଅଟେ ।
ବିଭୁ ପାଢ଼ି  (ଜନ୍ମ:୧୬ ଜାନୁଆରୀ ୧୯୫୧) ଜଣେ ସାହିତ୍ୟିକ  । ସେ ଉଭୟ ଇଂରାଜୀ ଓ ଓଡ଼ିଆ ଭାଷାରେ ଲେଖନ୍ତି । ଜଣେ ସାହିତ୍ୟ ଅନୁବାଦକ ଓ ସମାଲୋଚକ ଭାବରେ ମଧ୍ୟ ସେ ପରିଚିତ । ବ୍ୟକ୍ତିଗତ ଜୀବନୀ ବିଭୁ, ୧୯୫୧ ମସିହା ଜାନୁଆରୀ ୧୬ ତାରିଖରେ କଟକରେ ଜନ୍ମଗ୍ରହଣ କରିଥିଲେ । ରେଭେନ୍‌ସା କଲିଜିଏଟ ସ୍କୁଲ ଓ ରାଣୀହାଟ ସ୍କୁଲରେ ସେ ପାଠ ପଢ଼ିଥିଲେ । ରେଭେନ୍ସା ମହାବିଦ୍ୟାଳୟରୁ ସେ ୧୯୬୯ ମସିହାରେ ଇଂରାଜୀରେ ସ୍ନାତକ ଓ ୧୯୭୧ ମସିହାରେ ସ୍ନାତକୋତ୍ତର ପାଠ ସମାପ୍ତ କରିଥିଲେ । ୧୯୯୧ ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ଡିଲିଟ ହାସଲ କରିଥିଲେ । ତାଙ୍କ ଧର୍ମପତ୍ନୀ ମୀନାକ୍ଷୀ ପାଢ଼ି ଜଣେ ଅଧ୍ୟାପିକା ଓ ଲେଖିକା । ବୃତ୍ତିଗତ ଜୀବନୀ ବିଭୁ, ୧୯୭୪ ମସିହାରେ ରେଭେନ୍ସା ମହାବିଦ୍ୟାଳୟରେ ଇଂରାଜୀ ଅଧ୍ୟାପକ ଭାବରେ ଶିକ୍ଷାଦାନ ଆରମ୍ଭ କରି ୧୯୮୧ ପର୍ଯ୍ୟନ୍ତ ଓ ପୁଣି ୧୯୮୫ରୁ ୧୯୯୨ ପର୍ଯ୍ୟନ୍ତ ଏଠାରେ ନିୟୋଜିତ ଥିଲେ । ସେ ଇନ୍ଦିରା ଗାନ୍ଧୀ ମୁକ୍ତ ବିଶ୍ୱବିଦ୍ୟାଳୟର ଓଡ଼ିଶା ପାଇଁ ପରାମର୍ଶଦାତା ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ପୋକଡୁଙ୍ଗା, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୨୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ଏହି ଗ୍ରାମରେ ବ୍ରିଟିସ ଶାସନ ସମୟରେ ପ୍ରଥମ ସ୍କୁଲ କମିଶନର ଗୋଲଡ୍ ବେରିଙ୍କଦ୍ୱାରା ୧୨- ୨- ୧୮୫୩ ମସିହାରେ ସ୍ଥାପିତ ହୋଇଥିଲା ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ରୋହି କିମ୍ବା ରୋହୋ ଲାବିଓ   ପୋହଳା ମାଛ ପରିବାରର ଏକ ପ୍ରଜାତିର ମାଛ । ଏହା ଦକ୍ଷିଣ ଏସିଆର ନଦନଦୀରେ ମିଳିଥାଏ । ଏହା ଉଭୟ ଉଦ୍ଭିଦ ଏବଂ ପ୍ରାଣୀ ଭକ୍ଷଣ କରିଥାଏ । ମାଛ ଚାଷରେ ଏହା ପ୍ରଚୁର ପରିମାଣରେ ଉତ୍ପାଦନ କରାଯାଇଥାଏ । ବର୍ଣ୍ଣନା ରୋହି ହେଉଛି ଏକ ବଡ଼, ରୂପା ରଙ୍ଗର ମାଛ, ଏକ ଚିତ୍ରିତ ମୁଣ୍ଡ ସହିତ, ସାଧାରଣ ପୋହଳା ମାଛ ଆକୃତିର ଅଟେ । ବୟସ୍କମାନେ ସର୍ବାଧିକ 45  (99 ) ଓଜନରେ ପହଞ୍ଚିପାରିବେ ଏବଂ ସର୍ବାଧିକ ଲମ୍ବ 2  (6.6 ), କିନ୍ତୁ ହାରାହାରି 1 2  (1.6 ) ହୋଇଥାନ୍ତି  । ବଣ୍ଟନ ଏବଂ ବାସସ୍ଥାନ ରୋହି ଉତ୍ତର ଏବଂ କେନ୍ଦ୍ରୀୟ ଏବଂ ପୂର୍ବ ଭାରତର ବହୁତ ସାରା ନଦୀରେ ଦେଖିବାକୁ ମିଳେ । ଏହାଛଡ଼ା ପାକିସ୍ଥାନ, ବାଙ୍ଗ୍ଳାଦେଶ, ନେପାଳ, ମ୍ୟାନମାର ଓ ଶ୍ରୀଲଙ୍କାର ନଦୀଗୁଡ଼ିକରେ ମଧ୍ୟ ଏହି ମାଛ ଦେଖିବାକୁ ମିଳେ । ଇକୋଲୋଜି ରୋହି ଉଦ୍ଭିଦ ଏବଂ ପ୍ରାଣୀ ସବୁକିଛି ଖାଇଥାଏ, ଏହାର ବିଭିନ୍ନ ଜୀବନ ପର୍ଯ୍ୟାୟରେ ନିର୍ଦ୍ଦିଷ୍ଟ ଖାଦ୍ୟ ପସନ୍ଦ କରିଥାଏ । ଏହାର ଜୀବନଚକ୍ରର ପ୍ରାରମ୍ଭିକ ପର୍ଯ୍ୟାୟରେ, ଏହା ମୁଖ୍ୟତ ଜୁପ୍ଲ୍ୟାକଟନ୍ ଖାଏ, କିନ୍ତୁ ଏହା ବଢ଼ିବା ସହିତ ଅଧିକରୁ ଅଧିକ ଫାଇଟୋପ୍ଲାକ୍ଟନ୍ ଖାଏ । ରୋହି ଦୁଇରୁ ପାଞ୍ଚ ବର୍ଷ ବୟସ ମଧ୍ୟରେ ଯୌନ ପରିପକ୍ୱତା ପ୍ରାପ୍ତ କରେ । ସେମାନେ ସାଧାରଣତଃ ମୌସୁମୀ ଋତୁରେ ବନ୍ୟାଜଳ ପ୍ରବାହିତ ନଦୀର ମଧ୍ୟଭାଗକୁ ଚାଲିଆସନ୍ତି । ରୋହିର ଏହି ପ୍ରଜନନ ଗତିବିଧି ସାଧାରଣତଃ ଦକ୍ଷିଣ-ପଶ୍ଚିମ ମୌସୁମୀ ସହିତ ମେଳ ଖାଏ । ନଦୀରୁ ଜାଆଁଳ ସଂଗ୍ରହ କରାଯାଇ ପାଣିଟାଙ୍କି ଏବଂ ହ୍ରଦରେ ପାଳିତ ହୋଇପାରେ । ଜଳଚର ରୋହି ଦକ୍ଷିଣ ଏସିଆର ଏକ ଗୁରୁତ୍ୱପୂର୍ଣ୍ଣ ଜଳଚର ମଧୁର ଜଳ ପ୍ରଜାତି । ଯେତେବେଳେ ଚାଷ ହୁଏ, ଏହା ହ୍ରଦ ପରିବେଶରେ ପ୍ରଜନନ କରେ ନାହିଁ, ତେଣୁ ପ୍ରବର୍ତ୍ତିତ ପ୍ରଜନନ ଆବଶ୍ୟକ କରିଥାଏ । ରୋହିକୁ ଏକ ଖେଳ ମାଛ ଭାବରେ ମଧ୍ୟ ସମ୍ମାନିତ କରାଯାଏ । ବାଂଲାଦେଶ, ନେପାଳ, ପାକିସ୍ଥାନ ଏବଂ ଭାରତୀୟ ତ୍ରିପୁରା, ନାଗାଲାଣ୍ଡ, ବିହାର, ଓଡ଼ିଶା, ଆସାମ, ପଶ୍ଚିମବଙ୍ଗ, ଆନ୍ଧ୍ରପ୍ରଦେଶ ଏବଂ ଉତ୍ତରପ୍ରଦେଶରେ ରୋହି ସାଧାରଣତଃ ଖାଆନ୍ତି। ଭଜା ମାଛ ପାଇଁ ଏକ ରନ୍ଧନ ପ୍ରଣାଳୀ ମନଷୋଳଶା   ଦର୍ଶାଯାଇଥିବା କୁହାଯାଇଛି, ଏହା ଏକ ୧୨ଶ ଶତାବ୍ଦୀରେ ସୋମେଶ୍ୱର-୩ୟଙ୍କଦ୍ୱାରା ସଙ୍କଳିତ ଏକ ସଂସ୍କୃତ ଜ୍ଞାନକୋଷ, ଯିଏ କି ବର୍ତ୍ତମାନର କର୍ଣ୍ଣାଟକରେ ଶାସନ କରୁଥିଲେ । ଏହି ରାନ୍ଧଣାରେ, ମାଛ କାତି ଛଡ଼ାଇବାପରେ ହେଙ୍ଗୁ ଏବଂ ଲୁଣରେ ଭିଜେଇ  (ମାରିନେଟ୍) ହୋଇଥାଏ  । ଏହା ପରେ ଭଜା ହେବା ପୂର୍ବରୁ ହଳଦୀ ମିଶ୍ରିତ ପାଣିରେ ବୁଡ଼ାଇ ଦିଆଯାଏ ।
ରାଜାଉଲ ବଜାର ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ପୁର୍ବ ଚମ୍ପରନ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଜାଉଲ ବଜାର ସହରର ମୋଟ ଜନସଂଖ୍ୟା ୪୧୩୪୭ ଅଟେ । ସେଥି ମଧ୍ୟରୁ ୫୩.୯୦% ଜଣ ପରୁଷ ହୋଇଥିବା ବେଳେ ୪୬.୧୦% ଜଣ ନାରୀ ଅଟନ୍ତି । ରାଜାଉଲ ବଜାରର ସାକ୍ଷରତା ହାର ୫୭.୬୭% ଅଟେ । ଏହା ଜାତୀୟ ହାରଠାରୁ ୭.୧୭% ପ୍ରତିଶତ କମ ଅଟେ । ସେଥିରୁ ୩୫.୩୪% ପ୍ରତିଶତ ପୁରୁଷ ଓ ୨୨.୩୩% ନାରୀ ଅଟନ୍ତି । ୧୭.୮୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାଜାଉଲ ବଜାରର ସରକାରୀ ଭାଷା ଅଟେ ।
ବା ଭୁବନେଶ୍ୱର,ଭାରତ ସରକାରଙ୍କ ରସାୟନ ଓ ପେଟ୍ରୋ କେମିକାଳ ମନ୍ତ୍ରଣାଳୟ ଅଧିନସ୍ଥ ଏକ ସ୍ୱଯାଂଶାସିତ ପ୍ରତିଷ୍ଠାନ । ଏହି ଅନୁଷ୍ଠାନରେ ପଲିମର୍ ବିଜ୍ଞାନ, ପ୍ଲାଷ୍ଟିକ ଟେକ୍ନୋଲୋଜି,ମ୍ୟାଟେରିଆଲ୍ ବିଜ୍ଞାନ ଇତ୍ୟାଦି ବିଷୟରେ ସ୍ନାତକ, ସ୍ନାତକୋତ୍ତର ଏବଂ ଡ଼କ୍ଟରେଟ ଶିକ୍ଷା ପ୍ରଦାନ କରାଯାଉଛି । ଇତିହାସ ର ମୁଖ୍ୟାଳୟ 1968 ମସିହାରେ ଚେନ୍ନଇଠାରେ ସହାୟତାରେ ସ୍ଥାପିତ ହେଇଥିଲା । ଏହା ପରିଚାଳନା ପାଇଁ ଆର୍ଥିକ ସାହାଯ୍ୟ ଭାରତ ସରକାରଙ୍କ ପ୍ରଶାସନିକ ବିଭାଗ ,ତଥା ବିଶ୍ୱ ବେଙ୍କରୁ ପାଇଥାଏ । ବିଶ୍ୱାସ କରାଯାଏ ଯେ ତତ୍କାଳୀନ ବ୍ରିଗେଡିର     ଙ୍କଦ୍ୱାରା ପ୍ରଥମେ ପ୍ରତିଷ୍ଠିତ ହେଇଥିଲା । ଉପଲବ୍ଧ ସୁବିଧା ସମୂହ ଏହା ପ୍ଲାଷ୍ଟିକ୍ ଜାତୀୟ ଦ୍ରବ୍ୟର ଡିଜାଇନ , ପ୍ରସ୍ତୁତି ବିଧି , ନିର୍ମାଣରେ ବ୍ୟବହୃତ ଯନ୍ତ୍ରପାତି , ଗୁଣବତ୍ତାର ପରିକ୍ଷ୍ୟା ନିରୀକ୍ଷ୍ୟା ସବୁ କରିବା ପାଇଁ ଗୋଟିଏ ଜାଗାରେ ହେଇପାରିବା ପାଇଁ ଭାରତର ଏକମାତ୍ର ପ୍ରତିଷ୍ଠାନ ।ଏହି ପ୍ରତିଷ୍ଠାନରେ ପ୍ଲାଷ୍ଟିକ ଜାତୀୟ ଦ୍ରବ୍ୟ ପ୍ରସ୍ତୁତି , ଉତ୍ପାଦନ ପାଇଁ ଦରକାର ଟ୍ରେନିଂ , ପରାମର୍ଶ ସବୁ ଏଠାରେ ପ୍ରଦାନ କରା ଯାଏ। ପ୍ଲାଷ୍ଟିକ୍ ଜାତୀୟ ଦ୍ରବ୍ୟର ପୁନଃ ବ୍ୟବହାରକରଣର ଆବଶ୍ୟକତା ପାଇଁ ତରଫରୁ ଦେଶର ବିଭିନ୍ନ ରାଜ୍ୟରେ ଶାଖା ସମୂହ ରହିଛି । ପ୍ରତି କେବଦ୍ରାରେ ଉତ୍ପାଦନ ସମ୍ପର୍କିତ ସମସ୍ତ ସୁବିଧ୍ହ ପ୍ରଦାନ କରାଯିବା ସହ ଗୁଣବତ୍ତାର ପରିକ୍ଷ୍ୟା ପାଇଁ ସୁବିଧା ମଧ୍ୟ ପ୍ରଦାନ କରାଯାଇଥାଏ । ଦେଶରେ ପ୍ଲାଷ୍ଟିକ ଶିଳ୍ପର ବିଶେଷ ଉନ୍ନୟନ ପାଇଁ ଏହି ସବୁ କେନ୍ଦ୍ର କାମ କରିଥାନ୍ତି । ପ୍ରବେଶ କେବର ସମୂହ ରେ ଡିପ୍ଲୋମା ଓ ଉତଛତର ଡିପ୍ଲୋମା କୋର୍ସ ସହ ସ୍ୱଳ୍ପକାଳୀନ କୋର୍ସ ମଧ୍ୟ ପ୍ରଚାଳନ କରାଯାଇଥାଏ । ଏହା ସହିତ ସ୍ନାତକୋତ୍ତର ଡିଗ୍ରୀ ,     ପାଇଁ ଗବେଷଣାର ମଧ୍ୟ ପର୍ଯ୍ୟାପ୍ତ ବ୍ୟବସ୍ଥା ଉପଲବ୍ଧ କରା ଯାଇଥାଏ । ଏହି କାର୍ଜ୍ୟକ୍ରମ ପାଇଁ ସ୍ଥାନୀୟ ବିଶ୍ୱବିଦ୍ୟାଳୟମାନଙ୍କ ସହ ଅନୁବନ୍ଧିତ ମଧ୍ୟ କରାଯାଇଛି ।
ଅଗ୍ନାଶୟ କର୍କଟ  (ଇଂରାଜୀରେ ) ପାକସ୍ଥଳୀ ପୃଷ୍ଠଭାଗରେ ଥିବା ଏକ ଗ୍ରନ୍ଥିମୟ ଅଗ୍ନାଶୟର ଜୀବକୋଷମାନଙ୍କର ଅନିୟନ୍ତ୍ରିତ ଅଭିବୃଦ୍ଧି ହୋଇ ସୃଷ୍ଟି ହୁଏ  । ଏହି କର୍କଟ ଜୀବକୋଷଗୁଡ଼ିକର ଅନ୍ୟ ଅଙ୍ଗକୁ ବ୍ୟାପିବାର କ୍ଷମତା ଥାଏ । ଏହ ଅନେକ ପ୍ରକାର ହୋଇ ବାହାରେ । ଅତି ସାଧାରଣଭାବେ ୮୫% ଆଡେନୋକାର୍ସିନୋମା ଦେଖାଯାଏ । ହଜମକାରୀ ଏନ୍‌ଜାଇମ ପ୍ରସ୍ତୁତକାରୀ ଅଂଶରୁ ଏହି ଆଡେନୋକାର୍ସିନୋମା ସୃଷ୍ଟି ହୁଏ । ସମୁଦାୟ ଅଗ୍ନାଶୟ କର୍କଟ ସଂଖ୍ୟାର ୧ରୁ ୨ % ନିଉରୋଏଣ୍ଡୋକାର୍‌ସିନୋମା ଥାଏ ଯାହା ହରମୋନ ତିଆରି କରୁଥିବା ନିଉରୋଏଣ୍ଡୋକ୍ରାଇନ ଜୀବକୋଷରୁ ବାହାରେ । ଏହା ଅଳ୍ପ ଆକ୍ରମଣକାରୀ ଅଟେ । ଏହି ରୋଗରେ କାମଳ ବା ଜଣ୍ଡିସ (ହଳଦିଆ ଚମ), ପେଟ ଯନ୍ତ୍ରଣା, କଟି ଯନ୍ତ୍ରଣା ଓ ଅଣସ୍ପଷ୍ଟିକୃତ ଓଜନ ହ୍ରାସ, ଫିକା ଝାଡ଼ା, ଗାଢ଼ ପରିସ୍ରା ଓ କ୍ଷୁଧାହୀନତା ହୁଏ  । ଆରମ୍ଭ ଅବସ୍ଥାରେ କୌଣସି ଲକ୍ଷଣ ନ ଥାଏ, ଏହି କର୍କଟ ଅତି ଆଗେଇ ନ ଯିବା ପର୍ଯ୍ୟନ୍ତ ଅଗ୍ନାଶୟ କର୍କଟ ବୋଲି ନିଧାର୍ଯ୍ୟ ଭାବେ କ‌ହିହେବନାହିଁ । ଏହାର ରୋଗ ନିର୍ଣ୍ଣୟ ହେବା ବେଳକୁ ଅନ୍ୟ ଅଙ୍ଗମାନଙ୍କୁ ବ୍ୟାପିଯାଇଥାଏ । ଚାଳିଶ ବର୍ଷ ବୟସ ପୂର୍ବରୁ ଏହି ରୋଗ କ୍ୱଚିତ ଦେଖାଯାଏ, ଓ ୭୦ ବର୍ଷ ପରେ ଅଧାରୁ ଅଧିକ ଅଗ୍ନାଶୟ ଆଡେନୋକାର୍ସିନୋମା ଦେଖାଯାଏ । ଧୁମ୍ରପାନ, ମୋଟାପଣ, ଡାଏବେଟିସ ଓ କେତେକ ବିରଳ ଜେନେଟିକ ଅବସ୍ଥା ଏହି ରୋଗ ସଙ୍କଟ ଆଣିଥାଏ । ପ୍ରାୟ ୨୫ % ରୋଗର ଧୁମ୍ରପାନ ସ‌ହ ଯୋଗସୁତ୍ର ଥାଏ, ଓ ୫ରୁ ୧୦ % ଜୀନସ‌ହ ଯୋଗସୁତ୍ର ଥାଏ । ସି.ଟି.ସ୍କାନ, ଅଲ୍‌ଟ୍ରାସାଉଣ୍ଡ, ରକ୍ତ ପରୀକ୍ଷା ଓ ତନ୍ତୁ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ । ଏହି କର୍କଟ ରୋଗକୁ ପ୍ରଥମରୁ ଆରମ୍ଭ କରି ଚତୁର୍ଥ ସୋପାନ ଯାଏ ୪ଟ ସୋପାନରେ ବିଭକ୍ତ କରାଯାଏ । ସାଧାରଣ ଜନତାଙ୍କର ସ୍କ୍ରିନିଙ୍ଗ କରି ବିଶେଷ ଫଳ ମିଳେନାହିଁ । ଅଗ୍ନାଶୟ କର୍କଟ ରୋଗର ପ୍ରତିଷେଧ ନିମନ୍ତେ ଏକ ସ୍ୱାସ୍ଥ୍ୟପ୍ରଦ ଓଜନ ରଖିବା ଓ ଲାଲ ତ‌ଥା ପ୍ରକ୍ରିୟାସମ୍ପର୍ଣ୍ଣ ମାଂସ ନ ଖାଇବା ନିମନ୍ତେ ସୁପାରିଶ କରାଯାଏ । ଧୁମ୍ରପାୟୀମାନଙ୍କର ଏହି ରୋଗ ଆଶା କମିଯାଏ ଯଦି ୨୦ ବର୍ଷ ପରେ ବି ଧୁମ୍ରପାନ ତ୍ୟାଗ କରନ୍ତି । ଏହି ରୋଗକୁ ଅପରେଶନ, ରାଡିଏସନ, କେମୋଥେରାପି, ପାଲିଏଟିଭ୍ ଥେରାପି ଓ ଏମାନଙ୍କର ସମ୍ମିଳିତ ଥେରାପି ସାହାଯ୍ୟରେ ଚିକିତ୍ସା କରାଯାଏ । କର୍କଟ ସୋପାନ ଉପରେ ଏହାର ଚିକିତ୍ସା ନିର୍ଭର କରେ । ଅପରେସନ ହେଉଛି ଏକମାତ୍ର ଉପାୟ ଯାହା ସାହାଯ୍ୟରେ ରୋଗମୁକ୍ତ କରିହେବ ବା ଉନ୍ନତ ଜୀବନ‌ଯାତ୍ରା ନିର୍ବାହ କରିହେବ । ଅନେକ ସମୟରେ ଯନ୍ତ୍ରଣା ନିବାରଣ ଓ ହଜମକାରୀ ଔଷଧ ଆବଶ୍ୟକ ହୁଏ । ଆରୋଗ୍ୟ ଚିକିତ୍ସା ସ‌ହ ପ୍ରାକ୍-ପାଲିଏଟିଭ ଚିକିତ୍ସା ଆରମ୍ଭ କରିବାକୁ ସୁପାରିଶ କରାଯାଏ । କର୍କଟ ମୃତ୍ୟୁ କାରଣମାନଙ୍କ ମଧ୍ୟରେ ୨୦୧୨ ମସିହାରେ ଅଗ୍ନାଶୟ କର୍କଟ ସପ୍ତମ ସ୍ଥାନ ଅଧିକାର କରିଥିଲା, ଓ ପୃଥିବୀରେ ୩୩୦,୦୦୦ ମୃତ୍ୟୁ ହୋଇଥିଲା । ଆମେରିକାରେ ଏହା କର୍କଟ ମୃତ୍ୟୁର ଚତୁର୍ଥ ସ୍ଥାନ ଅଧିକାର କରିଛି । ଅଧିକାଂଶ ସମୟରେ ଏହି ରୋଗ ବିକଶିତ ଦେଶମାନଙ୍କରେ ହୁଏ ଓ ୨୦୧୨ ମସିହାରେ ଏହି ସ୍ଥାନମାନଙ୍କରେ ୭୦ % ନୂଆ କେସ ଦେଖାଯାଇଥିଲା । ଆଡେନୋକାର୍ସିନୋମାର ଫଳାଫଳ ଅତି ନିରୁତ୍ସାହ ଜନ‌କ; ରୋଗ ନିର୍ଣ୍ଣୟ ପରେ ୨୫% ଏକ ବର୍ଷ ବଞ୍ଚନ୍ତି ଓ କେବଳ ୫ % ପାଞ୍ଚ ବର୍ଷ ବଞ୍ଚନ୍ତି । ଶୀଘ୍ର ନିର୍ଣ୍ଣିତ ହୋଇଥିବା ରୋଗ ପାଞ୍ଚ ବର୍ଷ ବଞ୍ଚିବା ହାର ୨୦ %କୁ ବଢ଼ିଛି । ଅନ୍ୟ ପକ୍ଷରେ ନିଉରୋଏଣ୍ଡୋକ୍ରାଇନ କର୍କଟ ରୋଗୀଙ୍କ କ୍ଷେତ୍ରରେ ଫଳାଫଳ ଉତ୍ସାହ ଜନ‌କ; ପାଞ୍ଚ ବର୍ଷ ବଞ୍ଚିବା ହାର ୬୫ % ।
ବୋଲଗଡ଼ ଓଡ଼ିଶାର ଖୋର୍ଦ୍ଧା ଜିଲ୍ଲାର ଏକ ପଞ୍ଚାୟତ ସମିତି ଅଟେ । ଏହା ରାଜଧାନୀ ଭୁବନେଶ୍ୱରଠାରୁ ହାରାହାରି ୪୦ କି.ମି ଦୂରତାରେ ଅବସ୍ଥିତ ।
ପ୍ରୋପାନ୍ଥେଲିନ  (ଇଂରାଜୀ ଭାଷାରେ ) ହେଉଛି ଏକ ଔଷଧ ଯାହା ସ୍ୱେଦାଧିକ, କ୍ରୋଧିତ ଅନ୍ତସ୍ଥଳୀ ସିଣ୍ଡ୍ରୋମ ଏବଂ ଅନିନ୍ତ୍ରିତ ମୂତ୍ରାଶୟ ପାଇଁ ବ୍ୟବହୃତ ହୁଏ  । ଏହା ପେପ୍ଟିକ୍ ଅଲସର ରୋଗ ପାଇଁ ବ୍ୟବହୃତ ହେଉଛି; ତଥାପି ଏହି ବ୍ୟବହାରକୁ ସମର୍ଥନ କରିବା ପ୍ରମାଣ ଖରାପ ଅଟେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି ଏବଂ ଅସ୍ପଷ୍ଟ ଦୃଷ୍ଟିଶକ୍ତି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍ ସ୍ପନ୍ଦନ, ଆନାଫାଇଲକ୍‌ସିସ ଏବଂ ନିଦ୍ରାଳୁ ଭାବ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଆଣ୍ଟିମସ୍କାରିନିକ ଅଟେ। ୧୯୫୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପ୍ରୋପାଣ୍ଟେଲିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୧୫ ମିଗ୍ରା ବିଶିଷ୍ଟ ୧୧୨ ବଟିକାର ମୂଲ୍ୟ ୨୦୨୧ରେ ପ୍ରାୟ ୨୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୦୦ ଡଲାର ଅଟେ ।
ଫୁସଫୁସ ଆଘାତ  ( ଯାହାକୁ ଫୁସଫୁସ କଣ୍ଟ୍ୟୁଜନ ମଧ୍ୟ କୁହାଯାଏ) ଫୁସଫୁସର ଏକ କ୍ଷତ ଅଟେ  । ଏହାର ଲକ୍ଷଣ ମଧ୍ୟରେ ଅଣନିଶ୍ୱାସ, ଛାତି କାନ୍ଥରେ ଦରଜ ଏବଂ କାଶ ହେବା ସହିତ ରକ୍ତ କଫ ହୋଇପାରେ। ଆଘାତର କିଛି ଘଣ୍ଟା ବା ଦିନ ମଧ୍ୟରେ ଲକ୍ଷଣ ଆରମ୍ଭ ହୋଇପାରେ । ରୋଗ ଜଟିଳ ହେଲେ ତୀବ୍ର ଶ୍ୱାସକ୍ରିୟା ସମସ୍ୟା ସିଣ୍ଡ୍ରୋମ, ନିମୋନିଆ, ଫୁସଫୁସ ରକ୍ତସ୍ରାବ ଏବଂ ଶ୍ୱାସକ୍ରିୟାରେ ବିଫଳତା ହୋଇପାରେ। ଫୁସଫୁସ ଲେସରେସନ ପରି, ଫୁସଫୁସ ଆଘାତରେ ଫୁସଫୁସ ତନ୍ତୁର କଟିବା କିମ୍ବା ଛିଣ୍ଡିବା ସହିତ ଜଡିତ ହୁଏ ନାହିଁ । ଏହା ସାଧାରଣତଃ ସ୍ଥୁଳ ଆଘାତଦ୍ୱାରା ହୋଇଥାଏ । ଅନ୍ୟାନ୍ୟ କାରଣରୁ ବିସ୍ଫୋରଣ କିମ୍ବା ଅନୁପ୍ରବେଶକାରୀ ଆଘାତରୁ ହେଉଥିବା ସକ ଯୋଗୁ ହୋଇପାରେ । ଏହାର ମୂଳ ପ୍ରଣାଳୀରେ ଫୁସଫୁସ ପାରେନ‌କାଇମାରେ ଆଘାତ ଲାଗିବା ଯୋଗୁ କ୍ୟାପିଲାରୀରୁ ଆଲଭୋଲାଇକୁ ତରଳ ପଦାର୍ଥର ନିର୍ଗତ ହୋଇଥାଏ। ଛାତି ଏକ୍ସ-ରେ, ସିଟି ସ୍କାନ କିମ୍ବା ଅଲଟ୍ରାସାଉଣ୍ଡ ଭଳି ମେଡିକାଲ ଇମେଜିଙ୍ଗଦ୍ୱାରା ରୋଗ ନିର୍ଣ୍ଣୟ କରାଯାଏ। ସଂପୃକ୍ତ ଆଘାତରେ ପଞ୍ଜରାସ୍ଥି ଭାଙ୍ଗିଥିବା କିମ୍ବା ନିମୋଥୋରାକ୍ସ ହୋଇପାରେ । ସିଟ୍ ବେଲ୍ଟ ଏବଂ ଏୟାରବ୍ୟାଗ ବ୍ୟବହାର କରିବାଦ୍ୱାରା ଗାଡିରେ ଥିବା ଲୋକଙ୍କ ପାଇଁ ବିପଦ କମିଯାଏ । ସହାୟକ ଯତ୍ନ ସହିତ ଏହି ଅବସ୍ଥା ସ୍ୱୟଂ ସୁସ୍ଥ ହୁଏ । ଏଥିରେ ମନିଟରିଂ, ସପ୍ଲିମେଣ୍ଟାରୀ ଅମ୍ଳଜାନ ଏବଂ ଯନ୍ତ୍ରଣା ନିବାରକ ଔଷଧ ଦିଆଯାଏ । ଯଦି ଶ୍ୱାସକ୍ରିୟା ଗୁରୁତର ହେଲେ ଯାନ୍ତ୍ରିକ ଭେଣ୍ଟିଲେସନ୍ ଆବଶ୍ୟକ ହୋଇପାରେ । ପର୍ଯ୍ୟାପ୍ତ ରକ୍ତ ପରିମାଣ ନିଶ୍ଚିତ କରିବା ପାଇଁ ଫ୍ଲୁଇଡ୍ ରିପ୍ଲେସମେଣ୍ଟ ଆବଶ୍ୟକ ହୋଇପାରେ, କିନ୍ତୁ ଫ୍ଲୁଇଡ୍ ଯତ୍ନର ସହିତ ଦିଆଯାଏ କାରଣ ଏହାର ଓଭରଲୋଡ଼ ହେଲେ ଫୁସଫୁସ ଇଡିମା ଖରାପ ଦିଗକୁ ଗତି କରିପାରେ । ପ୍ରାୟ ୩୦%ରୁ ୭୫% କ୍ଷେତ୍ରରେ ସାଧାରଣତଃ ଛାତିରେ ଆଘାତ ହେତୁ ଫୁସଫୁସ ଆଘାତ ହୁଏ । ମୃତ୍ୟୁ ହେବାର ଆଶଙ୍କା ପ୍ରାୟ ୧୦%ରୁ ୨୫% ଅଟେ । ଏହି ଅବସ୍ଥା ପ୍ରଥମେ ୧୭୬୧ ମସିହାରେ ଇଟାଲୀର ମୋର୍ଗାଗ୍ନି ବର୍ଣ୍ଣନା କରିଥିଲେ । ପ୍ରଥମ ଏବଂ ଦ୍ୱିତୀୟ ବିଶ୍ୱଯୁଦ୍ଧ ସମୟରେ ବିସ୍ଫୋରକ ବ୍ୟବହାର ଜନିତ ବିସ୍ଫୋରଣରୁ ଫୁସଫୁସ ଆଘାତ ଅଧିକ ମାନ୍ୟତା ପାଇଲା।
ଟାଇଗେସାଇକ୍ଲିନ, ଏକ ବେପାର ନାମ ଟାଇଗାସିଲ, ହେଉଛି ଏକ ଟେଟ୍ରାସାଇକ୍ଲିନ୍ ଆଣ୍ଟିବାୟୋଟିକ୍ ଯାହା ଅନେକ ଜୀବାଣୁ ସଂକ୍ରମଣ ପାଇଁ ବ୍ୟବହୃତ ହୁଏ । ଏଥିରେ ଉଦର ସଂକ୍ରମଣ, ନିମୋନିଆ ଏବଂ ଚର୍ମ ଅଂଶର ସଂକ୍ରମଣ ହୋଇପାରେ । ଏହା କମ୍ ପ୍ରଭାବଶାଳୀ ହୋଇଥିବାର ଅନ୍ୟାନ୍ୟ ଆଣ୍ଟିବାୟୋଟିକ ଅନୁପଯୁକ୍ତ ହେଲେ ଏହା ବ୍ୟବହାର କରିବାକୁ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆତପଦାହ, ଅଗ୍ନାଶୟ ପ୍ରଦାହ, ଯକୃତ ସମସ୍ୟା, କ୍ଲୋଷ୍ଟ୍ରିଡିଓଡେସ ଡିଫିସିଲ ସଂକ୍ରମଣ ଏବଂ ଆନାଫାଇଲକ୍‌ସିସ ହୋଇପାରେ। ଗର୍ଭାବସ୍ଥାରେ ବ୍ୟବହାର କଲେ ଶିଶୁମାନଙ୍କର ହାଡ଼ କିମ୍ବା ଦାନ୍ତକୁ ନଷ୍ଟ କରିପାରେ । ଏହା ଏକ ଗ୍ଲାଇସିସାଇକ୍ଲିନ୍ ଏବଂ ବ୍ୟାକ୍ଟେରିଆର ରାଇବୋସୋମକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଆମେରିକାରେ ୨୦୦୫ ମସିହାରେ ଏବଂ ୟୁରୋପରେ ୨୦୦୬ରେ ଡାକ୍ତରୀ ବ୍ୟବ‌ହାର ପାଇଁ ଟାଇଗେସାଇକ୍ଲିନ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନ ଏହାକୁ ମାନବ ଚିକିତ୍ସା ପାଇଁ ଗୁରୁତ୍ୱପୂର୍ଣ୍ଣ ଶ୍ରେଣୀଭୁକ୍ତ କରିଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ୨୦୨୧ ସୁଦ୍ଧା ଯୁକ୍ତରାଷ୍ଟ୍ରରେ ପାଞ୍ଚ ଦିନର ଚିକିତ୍ସା ଖର୍ଚ୍ଚ ପ୍ରାୟ ୮୦୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶି ନିମନ୍ତେ ୨୯୦ ପାଉଣ୍ଡ ଖର୍ଚ୍ଚ ହୁଏ ।
ଝିଅଟା ବିଗିଡ଼ିଗଲା ୨୦୧୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଚ୍ଚିକାନ୍ତ ଜେନା, ଯାହାକି ମୁନ୍ ଟିଭି ବ୍ୟାନରରେ ନିର୍ମିତ ହୋଇଥିଲା । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବିନି ପଟ୍ଟନାୟକଙ୍କ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଓ ଏଲିନା ସାମନ୍ତରାୟ । ରୁଦ୍ର ପାଣିଗ୍ରାହୀ, ଜିନା ସାମଲ, ଇପ୍ସିତା, ଲିନା, ଦେବ୍, ମୀନକେତନ, ଅସୀତ ପତି, ସଲିଲ ମିତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୧୬ ମସିହା ବାହୁଡ଼ା ଯାତ୍ରା ସମୟରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ଅଭିନୟ ଅଭିନେତ୍ରୀ ଜିନା ସାମଲଙ୍କୁ ପ୍ରଥମ ଥର ପାଇଁ ରାଜନେତା ଏବଂ ଅସାଧୁ ବ୍ୟକ୍ତିଙ୍କ ବିପକ୍ଷରେ ଲଢ଼େଇ କରିଥିବାର ଦେଖିବାକୁ ମିଳିଥିଲା । ଜିନା ଏସିପି ଭୂମିକାରେ ଅଭିନୟ କରିଥିଲେ ଏବଂ ତାଙ୍କ ବିପକ୍ଷରେ ନାୟକ ସାଜିଥିଲେ ରୁଦ୍ର ପାଣିଗ୍ରାହି । ଓଡ଼ିଆଚଳଚ୍ଚିତ୍ର ଝିଅଟା ବିଗିଡ଼ିଗଲାରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ : ବାବୁଶାନ୍ ଏଲିନା ସାମନ୍ତରାୟ ରୁଦ୍ର ପାଣିଗ୍ରାହୀ ଜିନା ସାମଲ ଇପ୍ସିତା ଲିନା ଦେବ୍ ମୀନକେତନ ଅସୀତ ପତି ସଲିଲ ମିତ୍ର ବିଜୟ ପଟ୍ଟନାୟକ ଅଶୋକ ମଲ୍ଲିକ ସ୍ମରଣୀକା ପ୍ରିୟଦର୍ଶିନୀ ବିନି ପଟ୍ଟନାୟକଙ୍କ ନିର୍ଦ୍ଦେଶିତ ଝିଅଟା ବିଗିଡ଼ିଗଲା ଚଳଚ୍ଚିତ୍ରଟି ଏକ ଚୁଲବୁଲି ଝିଅର କାହାଣି ଉପରେ ଆଧାରିତ । ଏହାର ସୁଟିଂ ଭୁବନେଶ୍ୱରରେ ୨୦୧୬ ଫେବୃଆରୀ ୪ରୁ ଆରମ୍ଭ ହୋଇଥିଲା । ଗୀତ ଓ ସଙ୍ଗୀତ ଏହି ଚଳଚ୍ଚିତ୍ରରେ ସର୍ବମୋଟ ଚାରୋଟି ଗୀତ ଥିବାବେଳେ ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ପ୍ରେମ ଆନନ୍ଦ । ୨୯ ଜୁନ ୨୦୧୬, ବୁଧବାରରେ ଏହାର ଗୀତଗୁଡ଼ିକ ମୁକ୍ତିଲାଭ କରିଥିଲା । ବସନ୍ତରାଜ ସାମଲ ଏବଂ ସୁବ୍ରତ ସ୍ୱାଇଁ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ । ହ୍ୟୁମାନ ସାଗର, ପ୍ରଜ୍ଞା, ଶ୍ରୀଚରଣ, ଦୀପ୍ତି, ସତ୍ୟଜିତ, ଆର୍ଯ୍ୟନ ଏହି ଚଳଚ୍ଚିତ୍ରେ କଣ୍ଠଦାନ କରିଥିଲେ ।
ସାପକାମୁଡ଼ା ଏକ ଆଘାତର ନାମ ଯାହା ସାପ କାମୁଡ଼ିବା ଯୋଗୁ ହୁଏ । ସାପର ଦୁଇ ଦାନ୍ତର କାମୁଡ଼ା ଯୋଗୁ ଏହି କ୍ଷୁଦ୍ର ଗର୍ତ୍ତ ଆଘାତ ହୁଏ । ଅନେକ ସମୟରେ ଏହି କାମୁଡ଼ିବା ଯୋଗୁ ବିଷାକ୍ତ ଇଞ୍ଜେକସନ ଦାନ୍ତଦ୍ୱାରା ଦେହକୁ ଯାଏ । କାମୁଡ଼ା ସ୍ଥାନ ଲାଲ ଦେଖାଯାଏ, ଫୁଲିଯାଏ ଓ ଅସ‌ହ୍ୟ ଯନ୍ତ୍ରଣା ହୁଏ ଓ ଏହି ସବୁ ଲକ୍ଷଣ ବାହାରିବା ନିମନ୍ତେ ଏକ ଘଣ୍ଟା ଲାଗିପାରେ । ଏହା ଫଳରେ ବାନ୍ତି, ଦୃଷ୍ଟିଶକ୍ତି ହ୍ରାସ, ଅବୟବରେ ଝିମଝିମ ଅନୁଭବ ହୁଏ । ଅଧିକାଂଶ କାମୁଡ଼ା ଉପର ଅବୟବର ହାତ ବା ବାହୁରେ ଦେଖାଯାଏ । କାମୁଡ଼ା ପରେ ଭୟ ଜାତ ହୁଏ, ଦୃତ ହୃତ୍ ସ୍ପନ୍ଦନ ଓ ମୂର୍ଚ୍ଛାଳିଆ ଅନୁଭବ ହୁଏ । ସାପବିଷ ବା ଭେନମ ଯୋଗୁ ରକ୍ତସ୍ରାବ, ବୃକ୍‌କ ଫେଲ, ଅତ୍ୟଧିକ ଆଲର୍ଜି, ତନ୍ତୁମୃତ୍ୟୁ ହୁଏ ଓ ଶ୍ୱାସକ୍ରିୟା ପ୍ରଭାବିତ ହୁଏ । ସାପକାମୁଡ଼ା ଫଳରେ ଅବୟବ ହାନୀ ବା ଅନ୍ୟ କ୍ରନିକ ଅସୁବିଧା ହୋଇପାରେ । କାମୁଡ଼ାର ଫଳାଫଳ ସାପର ପ୍ରକାର, କାମୁଡ଼ା ସ୍ଥାନ, ବିଷର ପରିମାଣ ଓ ରୋଗୀର ସ୍ୱାସ୍ଥ୍ୟାବସ୍ଥା ଉପରେ ନିର୍ଭର କରେ । ବଡ଼ ମଣିଷଙ୍କ ଅପେକ୍ଷା ପିଲାଙ୍କର ଅଧିକ କ୍ଷତି ହୁଏ । ସାପମାନେ ନିଜ ସୁରକ୍ଷା ଓ ଖାଦ୍ୟ ନିମନ୍ତେ କାମୁଡ଼ନ୍ତି । ଘରଠାରୁ ବାହାରେ ଯେପରିକି କ୍ଷେତରେ, ଜଙ୍ଗଲରେ ବା ଶ୍ରମିକ ଭାବେ ନିର୍ମାଣ ସ୍ଥାନରେ ଖାଲି ହାତ ବ୍ୟବ‌ହାର କରି କାମ କଲେ କାମୁଡ଼ା ସଙ୍କଟ ରହେ । ବିଷ ପ୍ରୟୋଗକାରୀ ସାପ ମଧ୍ୟରେ ଏଲାପିଡି, ଭାଇପର ଓ ସାମୁଦ୍ରିକ ସାପ ପ୍ରଧାନ । ଅଧିକାଂଶ ସାପଙ୍କର ବିଷ ନ ଥାଏ ଓ ସେମାନେ ଶିକାରକୁ ଚିପିକରି ମାରିଦିଅନ୍ତି । ବିଷାକ୍ତ ସାପ ଆଣ୍ଟାର୍କଟିକା ମହାଦେଶକୁ ଛାଡ଼ି ବାକି ପୃଥିବୀର ସବୁ ସ୍ଥାନରେ ରହ‌ନ୍ତି । କାମୁଡ଼ିଥିବା ସାପର ପ୍ରକାର ଜାଣିବା ଅଧିକାଂଶ ସମୟରେ ସମ୍ଭବ ନୁହେଁ । ସାପକାମୁଡ଼ାକୁ ଏକ ଅବ‌ହେଳିତ ରୋଗ ରୂପେ ବିଶ୍ୱ ସ୍ୱାସ୍ଥ୍ୟ ସଂଗଠନ ସୂଚୀବଦ୍ଧ କରିଛନ୍ତି । ସାପକାମୁଡ଼ାର ଶିକାର ନ ହେବା ନିମନ୍ତେ ସୁରକ୍ଷାକାରୀ ଜୋତା ପିନ୍ଧିବା, ସାପଙ୍କ ସ୍ଥାନ ବର୍ଜନ କରିବା ଓ ସାପଙ୍କ ସ‌ହିତ ନ ଖେଳିବା ଇତ୍ୟାଦି ଉପଦେଶ ମାନିବା ଆବଶ୍ୟକ । ସାପର ପ୍ରକାର ଅନୁସାରେ ଚିକିତ୍ସା କରାଯାଏ । କାମୁଡ଼ା ଜାଗାକୁ ସାବୁନ ପାଣିରେ ଭଲରୂପେ ଧୋଇ ଯଥା ସମ୍ଭବ ସ୍ଥିର ରଖିବା ଆବଶ୍ୟକ । ସାପବିଷକୁ ଶୋଷିବା, ଛୁରୀରେ କାଟିବା ଓ କ୍ଷତ ଉପର ସ୍ଥାନ‌କୁ  ([ଟ୍ୟୁନିକେଟ]) ବାନ୍ଧିବାକୁ ସୁପାରିସ କରାଯାଏ ନାହିଁ  । ଆଣ୍ଟିଭେନମ ଦେଇ ମୃତ୍ୟୁ ମୁଖରୁ ରକ୍ଷା କରାଯାଇପାରେ କିନ୍ତୁ ଏହାର ପାର୍ଶ୍ୱପ୍ରତିକ୍ରିୟା ଥାଏ । ସାପ ଅନୁସାରେ ଆଣ୍ଟିଭେନମ ଆବଶ୍ୟକ ହୁଏ । ନିର୍ଦ୍ଦିଷ୍ଟ ସାପ ଚିହ୍ନା ନ ପଡ଼ିଲେ ସ୍ଥାନୀୟ ସାପ ଅନୁସାରେ ଆଣ୍ଟିଭେନମ ଦିଆଯାଏ । ପୃଥିବୀର ଅନେକ ସ୍ଥାନରେ ସଠିକ ଆଣ୍ଟିଭେନମ ମିଳେନାହିଁ ଓ ଏହି କାରଣରୁ ଅନେକ ସମୟରେ ଏହା କାର୍ଯ୍ୟକାରୀ ହୁଏ ନାହିଁ । ଏହି ଔଷଧର ଅତ୍ୟଧିକ ମୂଲ୍ୟ ମଧ୍ୟ ଏକ ଚିନ୍ତାର ବିଷୟ । କାମୁଡ଼ା ସ୍ଥାନରେ ଆଣ୍ଟିଭେନମର କୌଣସି ପ୍ରଭାବ ନାହିଁ । ଶ୍ୱାସକ୍ରିୟା ସାହାଯ୍ୟକାରୀ ଯନ୍ତ୍ର ବେଳେ ବେଳେ ଦରକାର ହୁଏ । ବାର୍ଷିକ ପ୍ରାୟ ୫ ନିୟୁତ ଲୋକଙ୍କୁ ସାପ କାମୁଡ଼େ । ଏହା ଫଳରେ ୨.୫ ନିଯୁତ ଲୋକ ସାପବିଷରେ ଆକ୍ରାନ୍ତ ହୁଅନ୍ତି ଓ ୨୦,୦୦୦ରୁ ୧୨୫,୦୦୦ ଲୋକଙ୍କର ମୃତ୍ୟୁ ହୁଏ । ସ୍ଥଳ ବିଶେଷରେ ପୃଥିବୀରେ କାମୁଡ଼ା ହାର ପୃଥକ ହୁଏ । ଏସିଆ, ଆଫ୍ରିକା ଓ ଲାଟିନ ଆମେରିକାରେ ଅଧିକ ସାପ କାମୁଡ଼ା ରିପୋର୍ଟ ମିଳେ ଓ ଗ୍ରମୀଣ ଇଲାକାରେ ଅଧିକ ହୁଏ । ଆମେରିକାରେ ପ୍ରତି ବର୍ଷ ପ୍ରାୟ ୭ରୁ ୮ ହଜାର ବିଷାକ୍ତ ସର୍ପ କାମୁଡ଼ନ୍ତି । ଅଷ୍ଟ୍ରେଲିଆ, ୟୁରୋପ ଓ ଉତ୍ତର ଆମେରିକାରେ ଏହା ଯୋଗୁ କ୍ୱଚିତ ମୃତ୍ୟୁ ହୁଏ ।
ମାଧେପୁରା ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ମଧେପୁର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଧେପୁରା ସହରର ମୋଟ ଜନସଂଖ୍ୟା ୪୫୦୧୫ ଅଟେ । ସେଥି ମଧ୍ୟରୁ ୫୫.୧୨% ଜଣ ପରୁଷ ହୋଇଥିବା ବେଳେ ୪୪.୮୮% ଜଣ ନାରୀ ଅଟନ୍ତି । ମାଧେପୁରାର ସାକ୍ଷରତା ହାର ୬୧.୯୦% ଅଟେ । ଏହା ଜାତୀୟ ହାରଠାରୁ ୨.୯୪% ପ୍ରତିଶତ କମ ଅଟେ । ସେଥିରୁ ୩୯.୦୨% ପ୍ରତିଶତ ପୁରୁଷ ଓ ୨୨.୮୮% ନାରୀ ଅଟନ୍ତି । ୧୫.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାଧେପୁରାର ସରକାରୀ ଭାଷା ଅଟେ ।
ରାଣୀ ହଜାରିକା  (ଜନ୍ମ: ୭ ଅକ୍ଟୋବର ୧୯୮୭) ଜଣେ ଭାରତୀୟ ଅହମୀୟା ଲୋକଗୀତ ଗାୟିକ ତଥା ହିନ୍ଦୀ କଥାଚିତ୍ର ଜଗତର ଜଣେ ପ୍ରଚ୍ଛଦପଟ ଗାୟିକା  । ସେ ମଞ୍ଚରେ ସଙ୍ଗୀତ ପରିବେଷଣ କରନ୍ତି । ଜୀବନୀ ଅଳ୍ପ ବୟସରୁ ସଙ୍ଗୀତ ଶିଳ୍ପରେ ତାଙ୍କର ଯାତ୍ରା ଆରମ୍ଭ ହୋଇଥିଲା । ସେ ୧୩ ବର୍ଷ ବୟସରେ ସେ ପେଷାଗତ ଗାୟିକା ଭାବରେ କାମ କରିବା ଆରମ୍ଭ କରିଥିଲେ ଏବଂ ପରେ ହିନ୍ଦୀ କଥାଚିତ୍ର ଜଗତରେ କାମ କରିଥିଲେ । ଅନେକ ଆନ୍ତର୍ଜାତୀୟ ପୁରସ୍କାର ସହିତ ସେ ଦାଦା ସାହେବ ଫାଲକେ ଇଣ୍ଟରନ୍ୟାସନାଲ୍ ପୁରସ୍କାର ପାଇଥିଲେ । ସେ କଥାଚିତ୍ରରେ ଗୀତ ଗାଇବା ସହିତ ତାଙ୍କର କିଛି ଆଲବମ୍ ମୁକ୍ତିଲାଭ କରିଛି । ୨୦୧୫ ମସିହାରେ ଫୋବସ‌ଦ୍ୱାରା ପ୍ରକାଶିତ ଶ୍ରେଷ୍ଠ ୧୦୦ ଭାରତୀୟ ସେଲିବ୍ରିଟିଙ୍କ ମଧ୍ୟରେ ସେ ସ୍ଥାନିତ ହୋଇଥିଲେ । ମସ୍କୋରେ ସେ ଏକ ଐତିହାସିକ ଫୋରମ୍‌‌ରେ ସଙ୍ଗୀତ ପରିବେଷଣ କରିଥିଲେ ।
ପ୍ରିୟଙ୍କା ବସ୍ସି ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି । ଲୋକପ୍ରିୟ ହିନ୍ଦୀ ଧାରାବାହିକ ଲେଫ୍ଟ ରାଇଟ୍ ଲେଫ୍‌ରେ କ୍ୟାଡେଟ୍ ନୈନା ସିଂହ ଆଲୁୱାଲିଆ ଭୂମିକା ପାଇଁ ସେ ଜଣାଶୁଣା । ସେ ବେରୀ ଜନ୍‌ଙ୍କ ଥିଏଟର୍ ଗ୍ରୁପ୍‌ରୁ ଅଭିନୟ ଯାତ୍ର ଆରମ୍ଭ କରିଥିଲେ । ଅଭିନୟ ଜୀବନ ପ୍ରିୟଙ୍କା ୨୦୦୫ ମସିହାରେ, ଭାରତର ଦ୍ୱିତୀୟ ଇଂରାଜୀ-ଭାଷୀ ଅପେରା ବମ୍ବେ ଟକିଂ ଜରିଆରେ ଅଭିନୟ ଆରମ୍ଭ କରିଥିଲେ । ସେ ଶୀନା ମଲ୍ଲିକ ଭୂମିକାରେ ଏଥିରେ ଅଭିନୟ କରିଥିଲେ । ତାଙ୍କ ଅଭିନୟ ପ୍ରସଂଶିତ ହେବା ସହିତ ୨୦୦୬ ମସିହାରେ, ତାଙ୍କୁ ଇଣ୍ଡିଆନ୍ ଟେଲୀ ଆୱାର୍ଡ଼ସ୍ ପାଇଁ ମନୋନୀତ କରାଯାଇଥିଲା । ୨୦୦୬ ମସିହାରେ, ସେ ଲେଫ୍ଟ ରାଇଟ୍ ଲେଫ୍‌ରେ ନୈନା ସିଂହ ଆଲୁୱାଲିଆ ଭୂମିକାରେ ଅଭିନୟ କରିଥିଲେ । ଏହି ଚରିତ୍ର ପାଇଁ ତାଙ୍କୁ ଆଇଟିଏରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା ଓ ୨୦୦୭ ମସିହାରେ, ସେ ଆଇଡିଆ ଗ୍ଲାମର୍ ଷ୍ଟାର୍ ଅଫ୍ ଦି ଇଅର୍ ପୁରସ୍କାର ପାଇଥିଲେ । ୨୦୦୮ ମସିହାରେ, ସେ ସୋନୀ ଟିଭିରେ ପ୍ରସାରିତ ରିଆଲିଟି ଶୋ ' ମିଷ୍ଟର୍ ଆଣ୍ଡ୍ ମିସେସ୍ ଟିଭିରେ ଅଂଶଗ୍ରହଣ କରିଥିଲେ । ଡିସେମ୍ବର ୨୦୧୦ରେ, ସେ ଷ୍ଟାର୍ ୱାନ୍‌ରେ ପ୍ରସାରିତ ହୋଇଥିବା ରଙ୍ଗ୍ ବଦଲ୍‌ତି ଓଢ଼ନୀରେ କାମ କରିଥିଲେ । ଅପ୍ରେଲ ୨୦୧୧ରେ, ସେ ସୋନୀ ଏଣ୍ଟରଟେନ୍‌ମେଣ୍ଟ ଟେଲିଭିଜନ୍‌ରେ ପ୍ରସାରିତ ସୂର୍ଯ୍ୟ ଦି ସୁପର୍ କପ୍‌ରେ କାୟା ସେହଗଲ୍ ଭୂମିକାରେ କାମ କରିଥିଲେ । ୨୦୧୨ ମସିହାରେ, ଷ୍ଟାର୍ ପ୍ଲସ୍‌ରେ ପ୍ରସାରିତ କାର୍ଯ୍ୟକ୍ରମ ସର୍ଭାଇବର୍‌ରେ ସେ କାମ କରିଥିଲେ । ସେ ପଞ୍ଚମ ଏପିସୋଡ଼୍‌ରେ ବାହାରିଯାଇଥିଲେ । ସେହିବର୍ଷ ସେ, ଜୀ ଟିଭିରେ ପ୍ରସାରିତ ଫିଅର୍ ଫାଇଲ୍ସରେ କାମ କରିଥିଲେ । ୨୦୧୩ ମସିହାରେ, ସେ ଜୀଶାନ କାଦ୍ରିଙ୍କ ସହ ମିଶି ଏକ ଫିଲ୍ମ ଓ ଟେଲିଭିଜନ୍ ପ୍ରଡ଼କ୍ସନ ଆରମ୍ଭ କରିଥିଲେ । ୨୦୧୫ ମସିହାରେ, ତାଙ୍କ ପ୍ରଯୋଜନାରେ ପ୍ରଥମ କଥାଚିତ୍ର ମୀରୁଥିୟା ଗ୍ୟାଙ୍ଗଷ୍ଟାର୍ ନିର୍ମିତ ହୋଇଥିଲେ । ୨୦୧୯ ମସିହାରେ, ଜୀ୫ରେ ଷ୍ଟ୍ରିମିଂ ପାଇଁ ୱେବ୍ ସିରିଜ୍ ଭୂତ ପୂର୍ବ ନିର୍ମାଣ କରିଥିଲେ । ରିଆଲିଟି ଶୋ ' ୨୦୧୨: ସୂର୍ ‌ବୀର୍ ଇଣ୍ଡିଆ  (ପ୍ରତିଯୋଗୀ) ମଡେଲିଂ ଅଭିନୟ ବ୍ୟତୀତ ସେ ଜଣେ ମଡେଲ୍ ଭାବରେ ସନ୍ତୁର୍ ଓ ବିଏସ୍ଏଲ୍ ସୁଇଟିଂ ଭଳି କିଛି ବ୍ରାଣ୍ଡ୍ ପାଇଁ ବିଜ୍ଞାପନରେ କାମ କରିଛନ୍ତି  । ସେ କିଛି ମ୍ୟୁଜିକ୍ ଭିଡିଓରେ ମଧ୍ୟ କାମ କରିଛନ୍ତି ।
ଆଗତ ଭବିଷ୍ୟତ ଉପରେ କିଛି ମହାପୁରୁଷଙ୍କ ଦର୍ଶନକୁ ମାଳିକା କୁହାଯାଏ । ଭିନ୍ନ ଭିନ୍ନ କବିଙ୍କଦ୍ୱାରା ବିଭିନ୍ନ ନାମରେ ମାଳିକାମାନ ଲିଖିତ ହୋଇଛି । ମାଳିକା ଲିଖନରେ ଅଚ୍ୟୁତାନନ୍ଦ ଦାସ, ହାଡ଼ିଦାସ,ହରଦାସ ମାଳିକା,ଯଶୋବନ୍ତ ଦାସ, ଗୋସ୍ୱାମୀ ବାହୁଡ଼ା ଦାସ ଆଦି ଅନ୍ୟତମ । ଶିରୋନାମ ଲେଖା ଅଚ୍ୟୁତାନନ୍ଦ ଦାସଙ୍କ ମାଳିକା ମହାପୁରୁଷ ଅଚ୍ୟୁତାନନ୍ଦ ଦାସ ୧୬ଶ ଖ୍ରୀ.ର ପ୍ରାରମ୍ଭ ବେଳକୁ ଓଡ଼ିଶାରେ ଜନ୍ମ ଗ୍ରହଣ କରିଥିବା ଜଣେ ଯୋଗକଳ୍ପା ଓ ତ୍ରିକାଳଦର୍ଶୀ ବୈଷ୍ଣବ କବି । ଓଡ଼ିଆ ଭାଷାରେ ଯୋଗ,ପୁରାଣ ଓ ଆଗତ ଭବିଷ୍ୟ ଉପରେ ଆଧାରିତ ୧୦୦ଟି ମାଳିକା ରଚନା କରିଯାଇଛନ୍ତି । ତନ୍ମଧ୍ୟରୁ ଆଗତ-ଭବିଷ୍ୟ ମାଳିକା ଜାଈଫୁଲ ମାଳିକା ଦଶପଟଳ ମାଳିକା କଳିଯୁଗ ମାଳିକା ଆଦି ଅନ୍ୟତମ । ହାଡ଼ିଦାସଙ୍କ ମାଳିକା ହରଦାସ ମାଳିକା ହର ଦାସ ଜଣେ ଓଡ଼ିଆ କବି । ଏ କବି ଜଣେ ବୈଷ୍ଣବ ଥିଲେ; ହରଦାସ ମାଳିକା ଏହାଙ୍କଦ୍ୱାରା ରଚିତ । ଯଶୋବନ୍ତ ଦାସଙ୍କ ମାଳିକା ବାହୁଡ଼ା ଦାସ ମାଳିକା ଭବିଷ୍ୟତ ମାଳିକା ରଚନାରେ ଅଚ୍ୟୁତଙ୍କ ଠାର, ହାଡ଼ିଆ ଗାର ଯେଭଳି ଭାବେ ଭବିଷ୍ୟତ ଘଟଣାବଳୀ ନେଇ ପରୋକ୍ଷ ସୂଚନା ଓ ଶରୀରଭେଦ ଭଜନକୁ ପ୍ରାଧାନ୍ୟ ଦେଇଛନ୍ତି ସେଭଳି ମଧ୍ୟ ବାହୁଡ଼ି ଦାସଙ୍କ ରଚନାରେ ଭବିଷ୍ୟତ ଗଣନା ବଦଳରେ ରୋଗ ଭଲ କରିବା ଓ ଶରୀରଭେଦ ରଚନା ଦେଖିବାକୁ ମିଳେ । ଯଦିଓ ଉଭୟ ସମସାମୟିକ ନୁହନ୍ତି ।
ସ୍ଟିଫେନ ରବର୍ଟ ଇର‌ୱିନ ବା ସ୍ଟିଭ ଇର‌ୱିନ  ଇଂରାଜୀ ଭାଷାରେ  ୨୨ଫେରବ୍ରୁଆରୀ ୧୯୬୨   ୪ ସେପ୍ଟେମ୍ବର ୨୦୦୬ , ଡାକନାମ କୁମ୍ଭୀର ଶିକାରୀ/  " "  ଅଷ୍ଟ୍ରେଲିଆର ଏକ ଚିଡ଼ିଆଖାନା ରଖୁଆଳ, ଟେଲିଭିଜନ ବ୍ୟକ୍ତିତ୍ୱ, ବନ୍ୟ ଯନ୍ତୁ ବିଶେଷଜ୍ଞ ଓ ସଂରକ୍ଷଣକାରୀ ଥିଲେ । ଇର‌ୱିନ ସାରା ପୃଥିବୀରେ ସୁବିଖ୍ୟାତ ହୋଇଥିଲେ ତାଙ୍କ ଆନ୍ତର୍ଜାତୀୟ  'ପ୍ରକୃତି ବଣ୍ୟଜନ୍ତୁ'  ଡକୁମେଣ୍ଟାରି ଟିଭି ଧାରାବାହିକ କୁମ୍ଭୀର ଶିକାରୀ  ୧୯୯୬ ୨୦୦୭  ନିମନ୍ତେ ଯେଉଁଥିରେ ସେ ତାଙ୍କ ପତ୍ନୀ ଟେରି ଇର‌ୱିନଙ୍କ   ସ‌ହିତ କାମ କରିଥିଲେ । ଉଭୟ ଏକତ୍ର ଭାବରେ କୁମ୍ଭୀର ଫାଇଲସ  ୧୯୯୯ ୨୦୦୧ , କୁମ୍ଭୀର ଶିକାରୀ ଡାଏରୀ  ୨୦୦୨ ୨୦୦୬ , ଓ ନୂତନ ଜାତିର ପଶୁ ଡାକ୍ତର    ୨୦୦୫  ଇତ୍ୟାଦିରେ ଉଦ୍‌ଘୋଷକ ଥିଲେ । ସେ ଦୁହେଁ ମିଳିତ ଭାବରେ ଅଷ୍ଟ୍ରେଲିଆ ଚିଡ଼ିଆଖାନାର  ( : ) ମାଲିକ ଓ ପରିଚାଳକ ଥିଲେ ଯାହାକୁ ଇର‌ୱିନଙ୍କ ପିତାମାତା ପ୍ରତିଷ୍ଠା କରିଥିଲେ  । ବ୍ରିସବେନର   ରାଜଧାନୀ କୁଇନସଲ୍ୟାଣ୍ଡର   ଉତ୍ତର ଦିଗରେ ପ୍ରାୟ ୮୦ କି:ମି: ଦୂରରେ ଥିବା ବିର‌ୱାରେ   ଏହି ଚିଡ଼ିଆଖାନା ସ୍ଥାପିତ ହୋଇଥିଲା । ଅଷ୍ଟ୍ରେଲିଆର ଗ୍ରେଟ ବାରିଅର ରିଫରେଏକ ଅନ୍ତର୍ଜଳୀୟ ଡକୁମେଣ୍ଟାରୀ  'ସମୁଦ୍ରର ଘାତକଶ୍ରେଷ୍ଠ'     '   ପ୍ରସ୍ତୁତ କରିବାବେଳେ ଏକ ବିଶାଳକାୟ ସ୍ଟ୍ରିଙ୍ଗରେ   ମାଛର କଣ୍ଟାଯୁକ୍ତ ଲାଞ୍ଜ ତାଙ୍କ ଛାତିରେ ପଶିଯିବାରୁ ମୃତ୍ୟୁ ହୋଇଗଲା । ସ୍ୱାମୀଙ୍କ ମୃତ୍ୟୁ ପରେ ମଧ୍ୟ ତାଙ୍କ ପତ୍ନୀ ଟେରି ଇଉ‌ୱିନ ଅଷ୍ଟ୍ରେଲିଆ ଚିଡ଼ିଆଖାନାର ପରିଚାଳନା ଚାଲୁରଖିଲେ ଓ ଦୁଇଟି ଛୁଆଙ୍କ ଲାଳନପାଳନ କରିବାକୁ ଲାଗିଲେ । ତାଙ୍କ ସମ୍ମାନରେ ସି ସେଫର୍ଡ଼ କଞ୍ଜରଭେସନ ସୋସାଇଟିର   ଜାହାଜ  'ମୋର ସ୍ଟିଭ ଇର ‌ୱିନ '   ନାମିତ ହୋଇଛି ।
ଦ୍ୱାରକା,ଗୁଜରାଟର ଜାମନଗର ଜିଲ୍ଲାର ଏକ ସହର ଅଟେ। ଏଠାରେ ଭଗବାନ ଶ୍ରୀକୃଷ୍ଣଙ୍କର ଦ୍ୱାରକାଧୀଶ ମନ୍ଦିର ଅଛି ଓ ଏହା ଚାରିଧାମ ମଧ୍ୟରେ ଅନ୍ୟତମ। ଭୂଗୋଳ ଇତିହାସ ଦର୍ଶନୀୟ ସ୍ଥାନ ଆଧାର ବାହାର ତଥ୍ୟ , & 2007-09-28 .   2007-11-12 . 150 , 1280 960 2009-01-12 . , 2006-08-10 .
ଅନିଶା ଆଚାର୍ଯ୍ୟ ଜଣେ ଚଳଚ୍ଚିତ୍ର ଏଡ଼ିଟର । ସେ ଆମେରିକାନ ଫିଲ୍ମ ଇନଷ୍ଟିଚ୍ୟୁଟର ୨୦୧୪ ବ୍ୟାଚର ଜଣେ ଛାତ୍ର । ତାଙ୍କ ସମ୍ପାଦିତ ସିନେମା  "ଡେ ଉଆନ"  ୨୦୧୫ ବାଫଟା ଇଉଏସ ଷ୍ଟୁଡେଣ୍ଟସ ଫିଲ୍ମ ଆୱାର୍ଡ଼ ସମ୍ମାନ ଲାଭ କରିଥିଲା । ଫିଲ୍ମଟି ସେହି ବର୍ଷ ଛାତ୍ର ଶ୍ରେଣୀର ଏକାଡେମୀ ଆୱାର୍ଡ଼ସ ମଧ୍ୟ ଲାଭ କରିଥିଲା ।
ସୁବର୍ଣ୍ଣ ସୀତା, ୧୯୮୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାତ ମିଶ୍ର । ବିନ ମହାପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସୋମନାଥ ପାଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଶିଶିର ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଶ୍ରୀରାମ ପଣ୍ଡା, ତ୍ରିପୁରା ମିଶ୍ର, ଶୁଭ୍ର ପତି, ପୀର ମିଶ୍ର, ଜୟୀରାମ ସାମଲ, ଗ୍ଲୋରିଆ ମହାନ୍ତି, ହର ପଟ୍ଟନାୟକ, ମାମିନା, ଶିଶିର ମିଶ୍ର, କୃଷ୍ଣପ୍ରଭା, ପ୍ରଦୀପ୍ତ ମିଶ୍ର, ରାଜୁ ସଧଙ୍ଗୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶ୍ରୀରାମ ପଣ୍ଡା ତ୍ରିପୁରା ମିଶ୍ର ଶୁଭ୍ର ପତି ପୀର ମିଶ୍ର ଜୟୀରାମ ସାମଲ ଗ୍ଲୋରିଆ ମହାନ୍ତି ହର ପଟ୍ଟନାୟକ ମାମିନା ଶିଶିର ମିଶ୍ର କୃଷ୍ଣପ୍ରଭା ପ୍ରଦୀପ୍ତ ମିଶ୍ର ରାଜୁ ସଧଙ୍ଗୀ ମୀରା ମହାନ୍ତି ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶ୍ରୀବତ୍ସ ପଟ୍ଟନାୟକ । ଗୀତିକାର ଗୁରୁକୃଷ୍ଣ ଗୋସ୍ୱାମୀ, ନାରାୟଣ ପ୍ରସାଦ ସିଂହ ଏହି କଥାଚିତ୍ରଟିର ଗୀତ ରଚନା କରିଥିଲେ । ଚିତ୍ତ ଜେନା, ସୁଶ୍ରୀ ସଙ୍ଗୀତା, ଭୁବନେଶ୍ୱରୀ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
[[ଫୁଲ]] ମଧ୍ୟରେ ପବିତ୍ର ଓ ଶ୍ରଦ୍ଧାର ପ୍ରତୀକ ହେଉଛି ପଦ୍ମ । ଏହା ନେଲୁମ୍ବୋ ପ୍ରଜାତିର ଓ ନେଲୁମ୍ବନାସି ପରିବାର ଅନ୍ତର୍ଭୁକ୍ତ । ଓଡ଼ିଶାରେ ଏହା ସାଧାରଣତଃ ପୋଖରୀ ମାନଙ୍କରେ ଦେଖାଯାଇଥାଏ । ପଦ୍ମର ମୂଳଜନ୍ମ ଭିଏତନାମ ଓ ଆଫଗାନିସ୍ତାନ ବୋଲି କୁହାଯାଏ । ପଦ୍ମକୁ ଭାରତ ଏବଂ ଭିଏତନାମରେ ଜାତୀୟ ଫୁଲ ଭାବେ ଗ୍ରହଣ କରାଯାଇଛି । ସାଂସ୍କୃତିକ ମହତ୍ୱ ବୈଶିଷ୍ଟ୍ୟ ପଦ୍ମ ଦେବତାମାନଙ୍କର ପୁଷ୍ପ । ତେଣୁ ପଦ୍ମଫୁଲକୁ ପଦ୍ମାବତାର କୁହାଯାଏ । ସେ ଲାଲକମଳ ବା ସଫେଦକମଲ  (ଶ୍ୱେତପଦ୍ମ) ହେଉ ତାହା ଦିବ୍ୟଚେତନାର ପ୍ରତୀକ  । ପଙ୍କୁଆ/କାଦୁଆ ପୋଖରୀରେ ପଦ୍ମଜାତ ହୋଇ ଅତ୍ୟୁଚ୍ଚ ସ୍ଥାନକୁ ଯାଇଛି ପଦ୍ମ । ଆମ ଚତୁପାର୍ଶ୍ୱର ଦୁନିଆ କର୍ଦ୍ଦମାକ୍ତ, ଅପରିଚ୍ଛନ୍ନ । ଭଗବାନଙ୍କ ସୃଷ୍ଟିରେ ଯେଉଁ ମଣିଷ ଶ୍ରେଷ୍ଠ ବିବେଚିତ ହୁଏ, ସେ ଉଚ୍ଚତର ସୋପାନରେ ପହଞ୍ଚେ । ପଦ୍ମ ଏହି ଉଦାହରଣ ରଖିଛି ଏବଂ ମନୁଷ୍ୟ ଏହି ଗୁଣକୁ ଉଦ୍ଧାର କରିବା ଉଚିତ । ଲାଲକମଳ ପାର୍ଥିବ ସଂମ୍ପଦ ଦିଏ ଓ ଶ୍ୱେତପଦ୍ମ ଯଥେଚ୍ଛା ଜ୍ଞାନ ଓ ଭକ୍ତି ଦିଏ । ଲକ୍ଷ୍ମୀ ଐଶ୍ୱର୍ଯ୍ୟର ଅଧିକାରିଣୀ , ପଦ୍ମବନ ନିବାସିନୀ , ପଦ୍ମକୁ ଆଧାର କରି ତାଙ୍କ ସ୍ମୃତି ନିମ୍ନମତେ କରାଗଲା - ପଦ୍ମାଳୟା ପଦ୍ମକରଂ ପଦ୍ମପତ୍ର ନିଭେକ୍ଷଣାମ୍ ବନ୍ଦେ ପଦ୍ମମୁଖୀଂ ପ୍ରିୟାମହମ୍ ବ୍ୟବହାର ଓଡ଼ିଆ ରାନ୍ଧଣାରେ ପଦ୍ମନାଡରେ ତରକାରୀ ତିଆରୀ ହୁଏ ।
ମିଥିଳା   ଛାଞ୍ଚ: 3 ନେପାଳୀ:             ମୈଥିଳୀ ଭାଷାଭାଷୀ ଲୋକେ ବାସ କରୁଥିବା ଏକ ଅଞ୍ଚଳ ଓ ଏହାର ପ୍ରାଚୀନ ନାମ ଜନକପୁର ଥିଲା । ଏହା ବିଦେହ ରାଜ୍ୟର ରାଜା ଜନକଙ୍କ ରାଜଧାନୀ ଥିଲା । ଏହାକୁ ବିଦେହ ରାଜ୍ୟ କୁହାଯାଉଥିବା ବେଳେ ଆଧୁନିକ ବିଦେହ ଅଞ୍ଚଳ ମଧ୍ୟ ସେହି ନାମରେ ଅଛି । ମିଥିଳା ବା ବିଦେହ ରାଜ୍ୟ ପୂର୍ବ ଭାରତର ଇଣ୍ଡୋ- ଗଙ୍ଗୀୟ ସମତଳ ଅବଚଳ ଭିତରେ ଥିଲା । ବର୍ତ୍ତମାନ ବିହାର ରାଜ୍ୟର ଅର୍ଦ୍ଧାଧିକ ଅଞ୍ଚଳ ଏହି ରାଜ୍ୟରେ ଥିଲା ଓ ପଡୋଶୀ ଦେଶ ନେପାଳର କିଛି ଅଂଶ ମଧ୍ୟ ଏହା ସହ ମିଳିତ ଥିଲା । ନେପାଳର ଅଂଶକୁ ଏବେ ନେପାଳୀ ମିଥିଳା କୁହା ଯାଏ । ପ୍ରାଚୀନ କାଳରେ ପ୍ରଥମେ ଜନକପୁର ମିଥିଳାର ରାଜଧାନୀ ଥିଲେ ମଧ୍ୟ ପରେ ତାହା ଦରଭଙ୍ଗାକୁ ଉଠି ଯାଇଥିଲା । ମିଥିଳାର ପ୍ରାଧାନ୍ୟ ବହୁ ଶତାବ୍ଦୀ ଧରି ରହିଥିଲା । ଉଭୟ ଗୌତମ ବୁଦ୍ଧ ଓ ବର୍ଦ୍ଧମାନ ମହାବୀର ଏଠାରେ ରହୁଥିଲେ । ଏହା ଭାରତ ଓ ନେପାଳର ଇତିହାସର କେନ୍ଦ୍ରବିନ୍ଦୁ ରହିଥିଲା । ଏହା ବହୁ ସାହିତ୍ୟ ତଥା ସଂସ୍କୃତିକୁ ବହୁ ଅବଦାନ ଦେଇଥିଲା । କିମ୍ବଦନ୍ତୀ ଅନୁସାରେ ପୌରଣିକ ରାଜା  "ମିତି" ଙ୍କ ନାମରୁ ମିଥିଳା ନାମର ବ୍ୟୁପତ୍ତି ହେଇଥିବା ଜଣା ଯାଏ । ଧତକୀ ଭାଷାରେ ମିତି ମାଟିକୁ ବୁଝାଏ । ରାଜା ତାଙ୍କ ପିତା ରାଜା ନିମିଙ୍କ ଶରୀରରୁ ଜାତ ହେଇଥିଲେ ବୋଲି କୁହାଯାଏ । ରାଜା ତାଙ୍କ ରାଜଧାନୀକୁ ମିଥିଳାପୁରୀ ନାମ ଦେଇଥିଲେ ଓ ତଦନୁସାରେ ରାଜ୍ୟକୁ ମିଥିଳା କୁହାଗଲା । ସେ ଶରୀରରୁ ଜାତ ହେଇଥିବାରୁ ତାଙ୍କୁ ଜନକ କୁହାଯାଉଥିଲା । ଏହା ପରେ ମିଥିଳାର ରାଜାଙ୍କୁ ଜନକ କୁହାଯାଏ । କିମ୍ବଦନ୍ତୀ ମିଥିଳାର ଇତିହାସରେ ସବୁଠୁ ଗୁରୁତ୍ୱପୂର୍ଣ ବିଷୟ ରାମାୟଣ ହିଁ ଥିଲା । ରାମଙ୍କ ପତ୍ନୀ ସୀତା ମିଥିଳାର ରାଜକୁମାରୀ ଥିଲେ । ତାଙ୍କ ପିତାଙ୍କ ପୂର୍ବରୁ ଥିବା ରାଜାମାନେ ହେଲେ ଭାନୁରନାଥ, ସତ୍ଘୃମାନ୍ୟ, ସୂଚୀ, ଊର୍ଜମନ, ସତଦ୍ୱା, କୀର୍ତ୍ତି, ଅଞ୍ଜନ, ଅରିସନାମୀ, ଶ୍ରୁତୟୁ ଆଦି । କୁହାଯାଏ ଯେ ଜନକ ବଂଶର ଶେଷ ରାଜା ଦୁଶ୍ଚରିତ୍ର ଥିଲେ । ତାଙ୍କୁ ରାଜ୍ୟର ବିଜ୍ଞା ଲୋକମାନେ ବହିସ୍କାର କରିଥିଲେ । ତାହା ପରେ ମିଥିଳା ୧ ଶତାବ୍ଦୀରୁ ଅଧିକ କାଳ ଯାଏ ଗଣତନ୍ତ୍ର ଥିଲା । ଜନମତ ଅନୁସାରେ ପ୍ରତିନିଧିମାନେ ନିର୍ବାଚିତ ହଉଥିଲେ । ନିଷ୍ପତ୍ତି ସର୍ବସମ୍ମତି କ୍ରମେ ନିଆ ଯାଉଥିଲା । ଏହା ବହୁ ଶତାବ୍ଦୀ ଯାଏ ଚାଲିଥଲା । ଏହା ବିଭିନ୍ନ ଜନପଦ ସହ ମିଳିତ ହେଇଥିଲା । ତା ପରେ ମଗଧ ରାଜବଂଶ ଏହାକୁ ଅକ୍ତିଆର କରି ରଖିଥିଲେ । ଏଠାରେ ଭିନ୍ନ ସମୟରେ ଶ୍ରୀଶ୍ରୁଙ୍ଗ, ନନ୍ଦ, ମୌର୍ଯ୍ୟ, ଶୃଙ୍ଗ, ଗୁପ୍ତ ଓ ବର୍ଦ୍ଧନ ଆଦି ରାଜବଂଶ ରାଜୁତି କରିଥିଲେ । ଜୈନ ଧର୍ମ ଜୈନ ଅଗମ ଅନୁସାରେ ୨୧ ତମ ତିରଥଙ୍କର ମିଥିଳାଠାରେ ଜନ୍ମ ଗ୍ରହଣ କରିଥିଲେ । ସେ ରାଜା ବିଜୟ ଓ ରାଣୀ ଭପରାଙ୍କ ଔରସ୍ୟରୁ ଜନ୍ମଗ୍ରହଣ କରିଥିଲେ । ଇଚ୍ଛାକୁ ବଂଶର ରାଜା ବିଜଯ ଓ ତାଙ୍କ ପରେ ନମିନାଥ ରାଜୁତି କରିଥିଲେ ।
ମୋମେଟାସୋନ  (ଇଂରାଜୀ ଭାଷାରେ , ଅନ୍ୟ ନାମ ମୋମେଟାସୋନ ଫୁରୋଏଟ/ ) ଏକ ପ୍ରକାର ଗ୍ଲୁକୋକର୍ଟିକଏଡ   ଔଷଧ ଯାହା କେତେକ ଚର୍ମ ରୋଗ  , ହେ ଫିଭର   ଓ ଆଜ୍‌ମା ରୋଗମାନଙ୍କ ଚିକିତ୍ସାରେ ବ୍ୟବ‌ହାର କରାଯାଏ  । ଚିକିତ୍ସା ଅପେକ୍ଷା ଆଜ୍‌ମା ଆକ୍ରମଣର ପ୍ରତିଷେଧ ନିମନ୍ତେ ଏହା ଅଧିକ ବ୍ୟବ‌ହୃତ ହୁଏ । ଏହା ଚର୍ମରେ ଲଗାଯାଏ, ଆଘ୍ରାଣ କରାଯାଏ ଓ ନାକରେ ବ୍ୟବ‌ହାର କରାଯାଇପାରେ । ଆଜ୍‌ମା ନିମନ୍ତେ ବ୍ୟବ‌ହାର କଲେ ମୋମେଟାସୋନର ସାଧାରଣ ପ୍ରତିକ୍ରିୟାରେ ମୁଣ୍ଡ ବିନ୍ଧା, ତଣ୍ଟି ଦରଜ ଓ କାଣ୍ଡିଡିଆସିସ   ହୋଇପାରେ । ନାକରେ ବ୍ୟବ‌ହାର କଲେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ   ନାକ ରକ୍ତସ୍ରାବ   ହୋଇପାରେ । ଚର୍ମରେ ଲଗେଇଲେ ବ୍ରଣ  , ଚର୍ମ ଆଟ୍ରୋଫି   ଓ ଗଲୁ ହୋଇପାରେ । ଏହା ପ୍ରଦାହକୁ   କମ୍ କରି କାର୍ଯ୍ୟକ୍ଷମ ହୁଏ । ମୋମେଟାସୋନ ସନ ୧୯୮୧ରେ ପେଟେଣ୍ଟ ହେବା ପରେ ସନ ୧୯୮୭ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୩୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ସନ ୨୦୧୬ରେ ଏହାର ୩ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୬୫ତମ ସ୍ଥାନରେ ଥଲା ।
ଯୁଗଳ କିଶୋର ଦତ୍ତ (୨୪ ଡିସେମ୍ବର ୧୯୨୮ - ୨୧ ଫେବୃଆରୀ ୨୦୨୦) ଜଣେ କେଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଅନୁବାଦକ ଥିଲେ  । ସେ ପ୍ରାୟ ୧୫୦ଟି ବଙ୍ଗଳା ଉପନ୍ୟାସକୁ ଓଡ଼ିଆରେ ଅନୁବାଦ କରିଥିଲେ । ଅନୁବାଦ ବ୍ୟତିତ ସେ ମୌଳିକ ସାହିତ୍ୟ ରଚନା ମଧ୍ୟ କରିଥିଲେ । ଗୋଟିଏ ବର୍ଷରେ ଉଭୟ କେନ୍ଦ୍ର ଓ ରାଜ୍ୟ ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପାଇବାରେ ସେ ଏକମାତ୍ର ବ୍ୟକ୍ତି । ଭୁବନେଶ୍ୱରରେ ପୁସ୍ତକମେଳା ଆୟୋଜନରେ ସେ ମୁଖ୍ୟ ଭୂମିକା ନିର୍ବାହ କରୁଥିଲେ । ଯୁଗଲ କିଶୋର ୧୯୨୮ ମସିହା ଡିସେମ୍ବର ୨୪ତାରିଖ ଦିନ ଯାଜପୁର ଜିଲ୍ଲାର ମହେଶ୍ୱରପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନଦୀଆ ଚାନ୍ଦ ଓ ମାତାଙ୍କ ନାମ କିରଣବାଳା ଥିଲା । ସେ ୧୯୪୮ମସିହାରୁ ଲେଖାଲେଖି ଆରମ୍ଭ କରିଥିଲେ । କଲେଜରେ ପଢ଼ିବା ସମୟରେ ସେ  "ଦିଗନ୍ତ"  ପତ୍ରିକା ସମ୍ପାଦକ ମଣ୍ଡଳୀରେ ରହିଥିଲେ । ୧୯୫୦ ମସିହାରେ ତାଙ୍କର ପ୍ରଥମ ପୁସ୍ତକ  "ଶତାବ୍ଦୀର ପ୍ରେମ"  ପ୍ରକାଶ ପାଇଥିଲା । ୧୯୫୧ରେ ପ୍ରକାଶ ପାଇଥିଲା ମାନସୀ ।  "ଡଗର"  ଆଦି ପତ୍ରିକାରେ ତାଙ୍କର ଲେଖା ନିୟମିତ ପ୍ରକାଶ ପାଉଥିଲା । ଭଦ୍ରକରେ ରହିବା ସମୟରେ ସେ  "ସାହିତ୍ୟ ଆସର"  ନାମରେ ଏକ ସାହିତ୍ୟ ଚର୍ଚ୍ଚା ଗୋଷ୍ଠୀ ଆରମ୍ଭ କରିଥିଲେ । ବଙ୍ଗଳା ଡିଟେକ୍ଟିଭ ଉପନ୍ୟାସ ପଢ଼ିବାରେ ତାଙ୍କର ସଉକ ଥିଲା । ଅନୁବାଦକ ଲକ୍ଷ୍ମୀକାନ୍ତ ମହାନ୍ତିଙ୍କଠାରୁ ପ୍ରୋତ୍ସାହନ ପାଇ, ସେ ବଙ୍ଗଳା ଉପନ୍ୟାସର ଓଡ଼ିଆ ଅନୁବାଦ କରିବା ଆରମ୍ଭ କରିଥିଲେ । ବିମଲ ମିତ୍ରଙ୍କର  "ଆମେରିକା"  ଥିଲା ତାଙ୍କଦ୍ୱାରା ଅନୁବାଦିତ ପ୍ରଥମ ପୁସ୍ତକ । ବିମଲ ମିତ୍ରଙ୍କର ପ୍ରାୟ ସବୁ ପୁସ୍ତକ ସେ ଓଡ଼ିଆରେ ଅନୁବାଦ କରିଛନ୍ତି । ବିମଳଙ୍କ ବ୍ୟତିତ ରବୀନ୍ଦ୍ରନାଥ ଠାକୁର, ଶରତ ଚନ୍ଦ୍ର ଚଟ୍ଟୋପାଧ୍ୟାୟ,ସମରେଶ ମଜୁମଦାର, ଶଙ୍କର, ସୁନୀଲ ଗଙ୍ଗୋପାଧ୍ୟାୟ ଓ ତସଲିମା ନସରିନ ଆଦିଙ୍କ ବଙ୍ଗଳା ପୁସ୍ତକକୁ ସେ ଓଡ଼ିଆରେ ଅନୁବାଦ କରିଛନ୍ତି । ସେ ସରକାରୀ ଚାକିରି କରିଥିଲେ ଓ ଅବସରପରେ ପୂର୍ଣ୍ଣ ଭାବରେ ସାହିତ୍ୟ ସର୍ଜନାରେ ନିମଗ୍ନ ଥିଲେ ।
କେରାଟୋସିସ ପିଲାରିସ  (ଇଂରାଜୀ ଭାଷାରେ / ) ଏକ ଚର୍ମ ରୋଗ ଯେଉଁଥିରେ ଚର୍ମ ଖାଲ ଢ଼ିପ ହୋଇଯାଏ ଓ ଲାଲ ଦେଖାଯାଏ  । ସାଧାରଣତଃ କୌଣସି ଯନ୍ତ୍ରଣା କିମ୍ବା ଗଲୁ ହୁଏ ନାହିଁ  ସାଧାରଣତ ପ୍ରଭାବିତ ଅଞ୍ଚଳଗୁଡ଼ିକ ହେଉଛି ଉପର ବାହୁ, ଜଙ୍ଘ ଏବଂ ପିଚା  ମୁହଁ, ଛାତି କିମ୍ବା ଅଗ୍ରବାହୁ ମଧ୍ୟ ସମୟ ସମୟରେ ଜଡ଼ିତ ହୋଇପାରେ  ପ୍ରାୟ ଗ୍ରୀଷ୍ମ ସମୟରେ ଏହା ଉପଶମ ହୁଏ ଏବଂ ଶୀତ ସମୟରେ ଖରାପ ହୁଏ  ଏହା ଫଳରେ ମାନସିକ ଦୁଶ୍ଚିନ୍ତା ହୋଇପାରେ । ଏହି ରୋଗର ଏକ ଅଟୋସୋମାଲ ଡୋମିନାଣ୍ଟ ଜେନେଟିକ ଉତ୍ତରାଧିକାର ସୂତ୍ର ଅଛି  ଏହା ମେଦବହୁଳତା, ଆଟୋପିକ ଡର୍ମାଟାଇଟିସ, ଇକଥିଓସିସ ଭଲଗାରିସ, ଗର୍ଭଧାରଣ, ମଧୁମେହ ଏବଂ କ୍ୱଚିତ୍ କର୍କଟ ସହିତ ଜଡ଼ିତ ଥାଇପାରେ । ଅନେକ ଜେନେଟିକ ସିଣ୍ଡ୍ରୋମ ସହିତ ମଧ୍ୟ ଜଡ଼ିତ ହୋଇପାରେ  ଅନ୍ତର୍ନିହିତ କାର୍ଯ୍ୟବିଧି ସଂପୂର୍ଣ୍ଣ ଜଣାଯାଇନାହିଁ । ଚର୍ମ ଫଲିକ୍ଲରେ କେରାଟିନ ଜମା କରିବା ପ୍ରକ୍ରିୟାରେ ଏହା ଏକ ଅସ୍ୱାଭାବିକତା, ଲୋମ ଶାଫ୍ଟରେ ଅସ୍ୱାଭାବିକତା କିମ୍ବା ଉଭୟ କାରଣ ହୋଇପାରେ  ସାଧାରଣତଃ ଚର୍ମର ରୂପ ଉପରେ ରୋଗ ନିର୍ଣ୍ଣୟ ଆଧାରିତ ହୋଇଥାଏ; ତଥାପି ଅସ୍ପଷ୍ଟ କ୍ଷେତ୍ରରେ ଡର୍ମୋସ୍କୋପିର ସାହାଯ୍ୟ ଉପଯୋଗୀ ହୋଇପାରେ  ଏହି ରୋଗ ଆରୋଗ୍ୟସାଧ୍ୟ ନୁହେଁ, ଯଦିଓ ସମୟ ସହିତ ଅବସ୍ଥା ଉନ୍ନତ ହୁଏ  ଚିକିତ୍ସା କଲେ ଚେହେରାରେ ଉନ୍ନତି ଆସିପାରେ। ଏଥିରେ ଲାକ୍ଟିକ ଏସିଡ, ସାଲିସିଲିକ ଏସିଡ, ୟୁରିଆ ଓ ରେଟିନଏଡ ଔଷଧ ସ‌ହିତ ମଏଶ୍ଚରାଇଜର ପ୍ରୟୋଗ କରାଯାଇପାରେ। ଫ୍ରାକସନାଲ କାର୍ବନ ଡାଇଅକ୍ସାଇଡ ଲେଜର ଓ ଏନ‌ଡି:ୱାଇଏଜି ଲେଜର ଚିକିତ୍ସା ମଧ୍ୟ ଚେଷ୍ଟା କରାଯାଇପାରେ  ଏହା ଏକ ସାଧାରଣ ରୋଗ ଅଟେ  ବାଲ୍ୟକାଳର ଶେଷ ଭାଗରେ ପ୍ରାୟ ୮୦% ଲୋକ ପ୍ରଭାବିତ ହୋଇଥାଆନ୍ତି ଏବଂ ଏହା ପ୍ରାୟ ୪୦% ବୟସ୍କମାନଙ୍କଠାରେ ମଧ୍ୟ ରହିଥାଏ  ଯଦିଓ ଅନ୍ୟମାନେ ଜନସଂଖ୍ୟାର ୦.୮%ରୁ ୩୪% ପ୍ରଭାବିତ ହେଉଥିବା ରିପୋର୍ଟ କରନ୍ତି
ଗ୍ରେଗୋରୀ ପାଞ୍ଜି ଅନୁସାରେ ୨୭ ଅପ୍ରେଲ ବର୍ଷର ୧୧୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୧୮ତମ  । ବର୍ଷ ଶେଷ ହେବା ପାଇଁ ଆଉ ୨୪୮ ଦିନ ବାକି ଅଛି ।
ଚନ୍ଦନ କର ଭାରତର ଓଡ଼ିଶାରେ ଜଣେ ଜଣାଶୁଣା ଓଡ଼ିଆ ଅଭିନେତା । ସେ ୨୦୦୬ରେ ବାବୁ ଆଇ ଲଭ ୟୁ ସିନେମାରୁ ଅଭିନେତ୍ରୀ ଅର୍ଚ୍ଚିତା ସାହୁଙ୍କ ବିପକ୍ଷରେ ନିଜ କଥାଚିତ୍ର ଜୀବନ ଆରମ୍ଭ କରିଥିଲେ । ବାଲ୍ୟ ଜୀବନ ଚନ୍ଦନ କର କଟକରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ରମାକାନ୍ତ କର ଜଣେ ସେବା ନିବୃତ ସରକାରୀ ଯନ୍ତ୍ରୀ ଅଟନ୍ତି । ସେ ଡି.ଏ.ଭି ପବ୍ଲିକ୍ ସ୍କୁଲ୍, ୟୁନିଟ୍-୪, ଭୁବନେଶ୍ୱରରେ ପ୍ରାଥମିକ ଶିକ୍ଷା ସମାପ୍ତ କରିଥିଲେ । ଚନ୍ଦନ ୨୦୦୩ ମସିହାରେ ଇଲେକ୍ଟ୍ରୋନିକ୍ସ୍ ଆଣ୍ଡ୍ ଟେଲିକମ୍ୟୁନିକେସନ୍ ଡିପାର୍ଟମେଣ୍ଟ୍ରେ ଓଡ଼ିଶା ଇଞ୍ଜିନିୟରିଂ କଲେଜରୁ ବିଟେକ୍ରେ ସ୍ନାତକ ଉପାଧି ହାସଲ କରିଛନ୍ତି । କର୍ମ ଜୀବନ ଚନ୍ଦନ କର ପେଷାରେ ଜଣେ ସପ୍ଟବେର୍ ଇଞ୍ଜିନିୟର । ସେ ଏକ ବହୁରାଷ୍ଟ୍ରିୟ ଆଇ.ଟି କମ୍ପାନିରେ କାର୍ଯ୍ୟରତ ।